
 讘拽讜诪转谉 谞讘专讗讜. 诇讗 讘注讬 诇诪讬诪专 砖谞讘专讗讜 讘注诪讬讚讛 讚讛讗 讗诪专讬谞谉 讘驻专拽 讗讞讚 讚讬谞讬 诪诪讜谞讜转 (住谞讛讚专讬谉 讚祝 诇讞:) 讙讘讬 讗讚诐 讛专讗砖讜谉 专讘讬注讬转 谞讝专拽讛 讘讜 谞砖诪讛 讞诪讬砖讬转 注诪讚 注诇 专讙诇讬讜 讗诇讗 讘拽讜诪转谉 讛讬讬谞讜 砖谞讙诪专讛 讻诇 拽讜诪转谉 诪转讞诇转谉: 讗诇 转讬拽专讬 爪讘讗诐 讗诇讗 爪讘讬讜谞诐. 驻讬专砖 讘注专讜讱 讚讻讜诇讛讜 谞驻拽讬 诪爪讘讬讜谞诐 砖讛讜讗 诇砖讜谉 讬讜驻讬 讻诪讜 (讬砖注讬讛 讚) 诇爪讘讬 讜诇转驻讗专转 讜诪讗讞专 砖讛谉 讘讬讜驻讬讬谉 讝讛讜 讘拽讜诪转谉 讜诇讚注转谉 砖讛讬讜驻讬 诇讗 讬讘讗 讗诇讗 讗诐 讻谉 谞讙讚诇 讻诇 讛爪讜专讱 讜注讜讚 讬砖 诇讜诪专 讚拽讜诪转谉 谞驻讬拽 诪诇砖讜谉 讛爪讘讛: 驻住讜拽 讝讛 砖专 讛注讜诇诐 讗诪专讜. 诇驻讬 诪讛 砖诪驻专砖讬谉 讚讞谞讜讱 讝讛 诪讟讟专讜谉 讻诪讜 砖讬住讚 讛驻讬讬讟 转拽讬祝 诪讟讟专讜谉. 砖谞讛驻讱 诇讗砖 诪讘砖专 讜讗讜诪专 讚讛讜讗 砖专 讛注讜诇诐 讻诪讜 砖讬住讚 讛驻讬讬讟 砖专 讛诪砖专转 谞注专 谞拽专讗 讛讜讗 诪讟讟专讜谉 讛谞讻讘讚 讜讛谞讜专讗 讜讗诪专讬谞谉 讘驻专拽 拽诪讗 讚讬讘诪讜转 (讚祝 讟讝: 讜砖诐) 谞注专 讛讬讬转讬 讙诐 讝拽谞转讬 讜诇讗 专讗讬转讬 驻住讜拽 讝讛 砖专 讛注讜诇诐 讗诪专讜 讜拽砖讛 诪讻讗谉 讚诪砖诪注 讚砖专 讛注讜诇诐 讛讬讛 讘砖砖转 讬诪讬 讘专讗砖讬转 讜砖诪讗 讗讙讚讜转 讛诐 砖讞诇讜拽讜转 讝讜 注诇 讝讜 讜诪讬 砖住讜讘专 讚诪讟讟专讜谉 讛讜讗 砖专 讛注讜诇诐 诇讬转 诇讬讛 讚讞谞讜讱 讝讛 诪讟讟专讜谉 讗''谞 诪讛 砖拽专讗 讛驻讬讬讟 诇诪讟讟专讜谉 谞注专 诇讗 讘砖讘讬诇 讛驻住讜拽 砖诇 谞注专 讛讬讬转讬 讗诇讗 诇驻讬 砖讻转讜讘 讘住驻专 讬讜住讬驻讜谉 讚诇诪讟讟专讜谉 讬砖 诇讜 砖讘注 砖诪讜转 讜讞砖讬讘 谞注专 讜讙诐 诪爪讬谞讜 讚谞注专 砖诐 诪诇讗讱 讛讜讗 讻讚讻转讬讘 (讝讻专讬讛 讘) 专讜抓 讗诇 讛谞注专 讛诇讝: 讛专讻讬讘 砖谞讬 讚砖讗讬谉 讝讛 注诇 讙讘 讝讛 诪讛讜. 讜讗诐 转讗诪专 诪转谞讬转讬谉 讛讬讗 讘诪住讻转 讻诇讗讬诐 讘驻专拽 拽诪讗 (诪砖谞讛 讝) 讗讬谉 谞讜讟注讬谉 讗讬诇谉 讘讗讬诇谉 讜诇讗 讬专拽 讘讬专拽 讜注讜讚 转谞谉 (砖诐 诪砖谞讛 讞) 讗讬谉 谞讜转谞讬谉 讝专注 讚诇注转 讘转讜讱 讛讞诇诪讬转 诪驻谞讬 砖讛讜讗 讬专拽 讘讬专拽 讜讬''诇 讚诪讘注讬讗 诇讬讛 讘讞讜爪讛 诇讗专抓 讚砖专讜 讻诇讗讬 讝专注讬诐 讜讗住讬专讬 讛专讻讘转 讛讗讬诇谉 讻讚讗讬转讗 讘住讜祝 驻专拽 拽诪讗 讚拽讚讜砖讬谉 (讚祝 诇讟.) 讚讚专讬砖 砖讚讱 诇诪注讜讟讬 讻诇讗讬 讝专注讬诐 砖讘讞讜爪讛 诇讗专抓 讜讛专讻讘转 讛讗讬诇谉 讗住讜专讛 诪讚讻转讬讘 (讜讬拽专讗 讬讟) 讗转 [讜讙讜'] 讘讛诪转讱 诇讗 转专讘讬注 讻诇讗讬诐 砖讚讱 诇讗 转讝专注 讻诇讗讬诐 诪讛 讘讛诪讛 讘讛专讘注讛 讗祝 砖讚讱 讘讛专讻讘讛 讜诪讛 讘讛诪讛 讘讬谉 讘讗专抓 讘讬谉 讘讞讜爪讛 诇讗专抓 讗祝 砖讚讱 讘讬谉 讘讗专抓 讘讬谉 讘讞讜爪讛 诇讗专抓 讜诪讘注讬讗 诇讬讛 讗讬 讞砖讬讘讗 诇讬讛 讛专讻讘转 讝专注讬诐 讻讛专讻讘转 讗讬诇谉 诪砖讜诐 讚讻转讬讘 讘讛谉 诇诪讬谞讛讜 讗讜 诇讗 讗讬 谞诪讬 讗驻讬诇讜 讘讗专抓 诪讬讘注讬讗 诇讬讛 诇专' 讗讜砖注讬讗 讚讗诪专 注讚 砖讬讝专注 讞讟讛 讜砖注讜专讛 讜讞专爪谉 讘诪驻讜诇转 讬讚 讚讚讬诇诪讗 诪转谞讬转讬谉 讚讻诇讗讬诐 讻专讘谞谉 讗讬 谞诪讬 讘砖讗专 讻诇讗讬 讝专注讬诐 讜讗诇讬讘讗 讚专讘谞谉 讗讬讬专讬 讛讻讗 讚讗诪专 讘讛拽讜诪抓 讝讜讟讗 (诪谞讞讜转 讚祝 讟讜:) 拽谞讘讜住 讜诇讜祝 讗住专讛 转讜专讛 砖讗专 讝专注讬诐 诇讗 讗讬 谞诪讬 诇讘谞讬 谞讞 拽诪讬讘注讬讗 诇讬讛 讚砖专讜 讘讻诇讗讬 讝专注讬诐 讜讗住讬专讬 讘讛专讻讘转 讛讗讬诇谉 讻讚讗讬转讗 驻专拽 讗专讘注 诪讬转讜转 (住谞讛讚专讬谉 住.) 讜谞驻拽讗 诇谉 诪讚讻转讬讘 (砖诐) 讗转 讞讜拽讜转讬 转砖诪讜专讜 讞讜拽讬诐 砖讞拽拽转讬 诇讱 讻讘专 讘讛诪转讱 诇讗 转专讘讬注 讻诇讗讬诐 砖讚讱 诇讗 转讝专注 讻诇讗讬诐 讜讛讬讬谞讜 讘讛专讻讘讛 讚讜诪讬讗 讚讘讛诪讛 讜砖讞拽拽转讬 诇讱 讻讘专 讛讬讬谞讜 诇讘谞讬 谞讞 讚讻转讬讘 讘讛讜 诇诪讬谞讛讜 讘讗讬诇谞讜转 讜讘讘讛诪讛 讚诇诪讬谞讛讜 讗讬住讜专 讻诇讗讬诐 诪砖诪注 讻讚诪讜讻讞 讘住讜祝 砖讜专 砖谞讙讞 讗转 讛驻专讛 (讘''拽 谞讛.) 讚讘注讬 讛转诐 讛专讘讬注 砖谞讬 诪讬谞讬诐 砖讘讬诐 诪讛讜 诪讬 讙诪专讬 诇诪讬谞讛讜 诇诪讬谞讛讜 诪讬讘砖讛 讗讜 诇讗 讜诪讘注讬讗 诇谉 讗讬 讛讜讬 讛专讻讘转 讬专拽 讘讬专拽 讻诪讜 讛专讻讘转 讗讬诇谉 讘讗讬诇谉 讜讛讜讬 讘讻诇诇 砖讚讱 讜讗注''讙 讚讻转讬讘 诇诪讬谞讛讜 讗讬爪讟专讬讱 讗转 讞讜拽讜转讬 砖讞拽拽转讬 诇讱 讻讘专 讚诇讗 讛讜讛 讬讚注讬谞谉 讚诇诪讬谞讛讜 讗转讗 诇讗讬住讜专 讻诇讗讬诐 讗讬 诇讗 讻转讬讘 讞讜拽讜转讬 讜讗讬 诇讗 诇诪讬谞讛讜 诪讗转 讞讜拽讜转讬 诇讞讜讚 诇讗 讛讜讛 谞驻拽讗 诇谉 讚讛''讗 讞讜拽讜转讬 砖讞拽拽转讬 诇讱 讻讘专 讘诪专讛 讜讗''转 讛讗 驻专讬讱 讛转诐 讗诇讗 诪注转讛 讜砖诪专转诐 讗转 讞讜拽讜转讬 诪讗讬 讞讜拽讜转 砖讞拽拽转讬 诇讱 讻讘专 讗讬讻讗 讜诪讗讬 拽砖讬讗 讛讗 诇讗 诪讜拽诪讬谞谉 讛讗讬 讗讘谞讬 谞讞 讗诇讗 诪砖讜诐 讚讗砖讻讞谉 谞诪讬 讚讻转讬讘 诇诪讬谞讛讜 讘诪注砖讛 讘专讗砖讬转 讜讬''诇 讚诪''诪 驻专讬讱 砖驻讬专 讚讻讬 讛讬讻讬 讚讛讗讬 诇讗 拽讗讬 讗讘谞讬 谞讞 讛讗讬 谞诪讬 诇讗 拽讗讬 讗讘谞讬 谞讞 讜诪砖谞讬 讚讛转诐 讻转讬讘 讞讜拽讜转讬 讘转专 讜砖诪专转诐 讗讘诇 讛讻讗 讻转讬讘 讞讜拽讜转讬 拽讜讚诐 转砖诪专讜: 

专讘讬谞讜 讙专砖讜诐

讚谞讬爪讘讜转 诇讬讛 诇讞诪讗. 讻诇讜诪专 讘注讬谞讗 诇讬讻专讛 诇讜 讻讬专讛:



驻讜拽 爪讘讬转. 讻诇讜诪专 讛讻谉 诇讜 讛讻讬专讛 讗讙讜讚讛 讚讬诪讗:



讻谞讜砖讗讬. 讻诇讜诪专 诪讻讘讚讬 专讞讘讛 讜讝讜诇讞讗讬 诪讝诇驻讬谉 讛专讞讘讛 讛专讜讞 讜讛讙砖诪讬诐:



诪住转讜专讬转. 讗讟专讚讬讜诇 讘诇注讝:



讜住转专 讚讜讜诇讗讬. 讻诇讜' 注讜砖讛 讘讛 诪诇讗讻转讛:



讻专住转谉 讜驻专住转谉. 讻诇讜诪专 住讬诪谞讬谉 砖诇 砖讜专 讻专住讜 讙讚讜诇 讜驻专住讜转讬讜 讙讚讜诇讜转:



诪讗讬 谞驻拽讗 诪讬谞讛 诇诪拽讞 讜诪诪讻专. 讻诇讜诪专 诪讬 砖诪讜讻专 砖讜专 诇讞讘专讜 讻专住转谉 讜驻专住转谉 讗讬讘注讬 诇讬讛 诇诪讬讛讘:



诪住讬讬注 诇讬讛 诇专讬讘"诇. 讻诇讜诪专 诪讛 讚讗诪专 专讘 讬讛讜讚讛 砖讜专 砖讛拽专讬讘 讗讚诐 讛专讗砖讜谉 拽专谞讜转讬讜 拽讜讚诪讜转 诇驻专住讜转讬讜 诪住讬讬注 诇讬讛 诇专讬讘"诇 讚讗诪专 讻诇 诪注砖讛 讘专讗砖讬转 讘拽讜诪转谉 谞讘专讗讜 讻诇 诪讛 砖注转讬讚 诇讛讬讜转 诇讜 诇讗讞专 讝诪谉 谞讘专讗 注诪讜 讜讻砖谞讘专讗 讘讬谉 讘讛诪讛 讘讬谉 讗讚讛"专 谞讘专讗 转讞诇讛 [讛专讗砖] 讜讻砖谞讘专讗 讛专讗砖讜谉 讛讬讜 拽专谞讬诐 讘专讗砖 讜讗讞"讻 谞讘专讗讜 讛驻专住讜转:



诇爪讘讬讜谞诐 谞讘专讗讜. 讻诇讜诪专 讛拽讘"讛 砖讗诇 诇讛诐 专爪讜谞讻诐 砖讗讘专讗 讗转讻诐:



诇讚注转谉 谞讘专讗讜. 讘讻诇诇 讚注转谉 谞讘专讗讜:



砖专 讛注讜诇诐 讗诪专讜. 诪诪讜谞讛 注诇 讛注讜诇诐 讗诪专讜:



砖讛谉 讙讬讘讜专讬谉 讘驻讬专讜转. 讻诇讜诪专 讜讬讻讜诇讬谉 诇爪讗转 诪讛谉 讻诇 诪讬谞讬 驻讬专讜转 讘注抓 讗讞讚 讗诪专 讛讘"讛 诇诪讬谞讛讜:





专诪讘"谉

讛专讻讬讘 讘' 讚砖讗讬诐 讻讗' 诇专' 讞谞讬谞讗 讘专 驻驻讗 诪讛讜. 讗讬讻讗 讚拽"诇 讜讛讗 讻诇讗讬 讝专注讬' 谞讬谞讛讜, 讜讘讗专抓 诪讚讗讜专讬讬转讗 讻讚讻转讬讘讬 拽专讗讬 讜讻讚诪驻讜专' 讘拽讬讚讜砖讬谉 (诇讟,讗). 
讜讗讬谉 讝讜 拽讜' 砖讗讬谞讜 讗住讜专 诪砖讜诐 讻诇讗讬诐 诇专讘谞谉 讗诇讗 诪讬谞讬 转讘讜讗讛 讜拽讟谞讬转 (讜专诪讜谞讬) [讜讝专注讜谞讬] 讙谞讛 讗讘诇 (讻诇讗讬诐) [讚砖讗讬诐] 诇讗 讜诪讬讛讜 诇专讘讬 讞谞讬谞讗 讘专 驻驻讗 讘注讬 讗诐 讛专讻讬讘谉 [讝讛 注"讙 讝讛 讻诪讜 讛专讻讘讛] 讘讗讬诇谞讜转 诪讛讜 诪讗讞专 (砖讛讗讬诇谞讜转) [砖诪讗讬诇谞讜转] 诇砖讗讜 拽"讜 讗讘诇 讝专注 [讘' 讚砖讗讬诐] 驻砖讬讟讗 讚驻讟讜专 讻砖诐 砖讗讬谉 讻诇讗讬诐 讘讗讬诇谞讜转 讗诇讗 讘讛专讻讘讛 讚转谞讬讗 讘转讜住驻转讗 讚讻诇讗讬诐 讜讝讜专注讬诐 讝专注讜谞讬 讗讬诇谉 讻讗讞转 讜诪讬讛讜 诇注谞讬谉 讻诇讗讬 讛讻专诐 转谞讬 讘转讜住' 专' 讚讜住转讗讬 讘专' 讬讛讜讚讛 讗讜诪专 诪讬谉 讚砖讗讬诐 讛专讬 讛诐 讻诇讗讬诐 讘讻专诐 讜诪砖诪注 讛"讛 讘注爪诪谉 砖讛诐 讻诇讗讬 讝专注讬诐.
讜讗"转 讛专讻讘讛 诪讬讘注讬讗 诇讬讛 (讛专讬) [讗讘诇] 讝专讬注讛 讗住讜专讛 讛讗 诇讬转' 讚讻诇 砖讗住讜专 讘讝专讬注讛 讻"砖 讘讛专讻讘讛 讚讜诪讬讗 讚讬专拽' 讚讗住讜专 谞诪讬 讘讛专讻讘讛 讻讚转谞谉 讘驻"拽 讚讻诇讗讬诐 讗诇讗 专' 讚讜住转讗讬 讘专讘讬 讬讛讜讚讛 讬讞讬讚讗讛 讜驻诇讬讙讬 专讘谞谉 注诇讬讛 讜讛讻讬 谞诪讬 诪砖诪注 讘讛讚讬讗 讘讬专讜砖' 讛诇讻讱 诇专讘谞谉 讚砖讗讬诐 讗讬谉 讘讛诐 诪砖讜诐 讻诇讗讬 讛讻专诐 讜诇讗 诪砖讜诐 讻诇讗讬 讝专注讬诐 讗诇讗 讘讛专讻讘讛 诇专' 讞谞讬谞讗 转讬讘注讬.





讛诪讗讬专讬

讻讘专 讬讚注转 砖讛讝讜专注 砖谞讬 诪讬谞讬 讝专注讬诐 讘讬讞讚 讘讗专抓 讬砖专讗诇 诇讜拽讛 讜砖讛诪专讻讬讘 讗讬诇谉 讘讗讬诇谉 讘讻诇 诪拽讜诐 诇讜拽讛 讜讻谉 讬专拽 讘讗讬诇谉 讗讜 讗讬诇谉 讘讬专拽 讻砖讛讝专注讬诐 谞讝专注讬诐 讜爪讜诪讞讬诐 讻诇 讝诪谉 砖诇讗 谞讬讻专 讛讝专注 讘讛诐 谞拽专讗讬诐 讚砖讗 讜讬专拽 讜诪讗讞专 砖讘讝专讬注转 砖谞讬 诪讬谞讬谉 诇讜拽讛 讗讬谉 爪专讬讱 诇讜诪专 讘讛专讻讘转 砖谞讬 讚砖讗讬诐 讜诪讛 砖谞砖讗诇 讻讗谉 讛专讻讬讘 砖谞讬 讚砖讗讬诐 诪讛讜 诇讘谞讬 谞讞 谞砖讗诇讛 砖诇讗 谞讗住专讜 讘讻诇讗讬 讝专讬注讛 讗诇讗 讘讛专讻讘讛 讻诪讜 砖讘讬讗专谞讜 讘诪拽讜诪讜 讘诪讛 砖讗诪专讜 讗转 讞拽讜转讬 转砖诪讜专讜 讞拽讬诐 砖讞拽拽转讬 诇讱 讻讘专 专"诇 讘诪注砖讛 讘专讗砖讬转 砖讻转讜讘 讘讛诐 诇诪讬谞讛讜 讗讘诇 讬砖专讗诇 诪讗讞专 砖谞讗住专讜 讘讝专讬注讛 讗讬谉 诪拽讜诐 诇砖讗讜诇 讘讛诐 讘讛专讻讘转 讚砖讗讬诐 讜讬砖 诪驻专砖讬诐 讗讜转讛 讘讬砖专讗诇 讜讘讚砖讗讬诐 砖讗讬谞诐 讘谞讬 讝专讬注讛 讗诇讗 砖注讜诇讜转 诪讗诇讬讛谉 注讚 砖诇注谞讬谉 驻住拽 讞讜讻讻讬谉 诇讛拽诇 讗祝 讘讬砖专讗诇 讛讜讗讬诇 讜讗讬谉 讚专讻谉 讘讻讱:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘拽讜诪转谉 谞讘专讗讜 讻讜' 讗诇讗 讘拽讜诪转谉 讛讬讬谞讜 砖谞讙诪专讛 讻诇 拽讜诪转谉 诪转讞诇转谉 注讻"诇 讜诇讚讘专讬讛诐 讛讗 讚诪讚拽讚拽 讚拽专谞讬讜 拽讜讚诪转 诇驻专住讜转 讛讬讬谞讜 讻讬讜谉 讚讻诇 诪讛 砖注转讬讚 诇讛讬讜转 谞讘专讗 注诪讜 讜讛专讗砖 谞讘专讗 转讞诇讛 讜讻砖谞讘专讗 讛专讗砖 讛讬讜 讛拽专谞讬诐 讘专讗砖 讜讗讞"讻 谞讘专讗讜 讛驻专住讜转 讜讻谉 谞专讗讛 诪讚讘专讬 讛注专讜讱 注"砖:


讘讚"讛 讛专讻讬讘 砖谞讬 讻讜' 讜讗"转 诪转谞讬' 讛讬讗 讻讜' 讗讬谉 谞讜讟注讬谉 讻讜' 注讻"诇 讗讘诇 诪讚讘专讬 讛专诪讘"诐 砖讻转讘 讘驻"讗 讚讛诇讻讜转 讻诇讗讬诐 讛诪专讻讬讘 讗讬诇谉 讻讜' 诇讜拽讛 诪谉 讛转讜专讛 讘讻"诪 讻讜' 注讻"诇 讜讛砖诪讬讟 讛专讻讘转 讬专拽 讘讬专拽 谞专讗讛 讚诪诇讬砖谞讗 讚转诇诪讜讚讗 讚拽讗诪专 讛专讻讬讘 讘' 讚砖讗讬诐 讻讜' 讜讻讬讜谉 讚诇讗 讻转讬讘 讘讛讜 诇诪讬谞讛讜 诇讗 诪讞讬讬讘 讻讜' 讜诇讗 拽讗诪专 诪讛讜 诇讛专讻讬讘 砖谞讬 讻讜' 讚诇注谞讬谉 讗讬住讜专讗 讜讚讗讬 诇讗 拽诪讘注讬讗 诇讛讜 讻诪转谞讬转讬谉 讚讻诇讗讬诐 讜诪讗讜转讜 拽"讜 砖谞砖讗讜 砖诇讗 诇爪讗转 讘注专讘讜讘讬讗 讬砖 诇谞讜 诇诇诪讜讚 谞诪讬 讗讬住讜专讗 诇讛专讻讬讘 讗诇讗 诇注谞讬谉 诪诇拽讜转 拽诪讘注讬讗 诇讬讛 讛讻讗 讚讗讬谉 注讜谞砖讬谉 诪讚讬谉 拽"讜 讜诪"讛 讛专诪讘"诐 讚谞讞讬转 砖诐 诇诪诇拽讜转 讛砖诪讬讟 砖诐 讬专拽 讘讬专拽 讻讬讜谉 讚住诇拽讗 讘转讬拽讜 讜讝讛 谞"诇 讘专讜专 讘讚讘专讬 讛专诪讘"诐 讜讛讻住祝 诪砖谞讛 讛讗专讬讱 砖诐 讘讚讞讜拽讬诐 讜讗讬谉 诇讛讗专讬讱:





诪讛专砖"讗 - 讞讬讚讜砖讬 讗讙讚讜转

讗诪专 专讘 讬讛讜讚讛 砖讜专 砖讛拽专讬讘 讗讚诐 讛专讗砖讜谉 拽专谉 讻讜' 讜拽专谞讬讜 拽讜讚诪讜转 诇驻专住讜转讬讜 讻讜'. 讛注谞讬谉 诪讘讜讗专 讻讬 讛拽专谉 谞讗诪专 讘讻"诪 注诇 注讬拽专 讛讚讘专 讻诪"砖 讛拽专谉 拽讬讬诪转 讻讜' 讜讛谞讛 诇驻讬 砖讗讚诐 谞讟讛 讘讞讟讗讜 诇诪讬谞讜转 诇讛讗诪讬谉 讞"讜 讘砖谞讬讜转 讻诪"砖 讘住谞讛讚专讬谉 讗讚诐 讛专讗砖讜谉 诪讬谉 讛讬讛 讜讻驻专 讘注讬拽专 砖谞讗诪专 讗讬讻讛 讗谉 谞讜讟讛 诇讘讱 讜诇讻讱 讻砖讞讝专 讘转砖讜讘讛 讛拽专讬讘 砖讜专 砖讛讬讛 诇讜 拽专谉 讗' 诪讜专讛 注诇 注讬拽专 讛讗讞讚讜转 讜注"讻 讛讬讛 讘讜 讛拽专谉 砖讛讜讗 讗' 拽讜讚诐 诇驻专住讜转讬讜 砖讛诐 砖谞讬诐 诪讜专讬诐 注诇 讛专讬讘讜讬 砖讛谞诪爪讗讜转 讘讛砖转诇砖诇诐 讬讙讬注讜 讘住讜驻诐 诇专讘讬诐 讜讚讜"拽: 


讗诇  转拽专讬 爪讘讗诐 讗诇讗 爪讘讬讜谞诐. 驻讬专砖讜 讛转讜住驻讜转 诪驻讬' 讛注专讜讱 讚讻讜诇讛讜 诪爪讘讬讜谞诐 谞驻拽讬 讻讜' 注"砖 讜讛讜讗 讚讞讜拽 诇驻专砖 讘爪讘讬讜谞诐 拽诪讗 讚讜拽讗 诪诇砖讜谉 讬讜驻讬 讜爪讘讬讜谞诐 讘转专讗 讘讙' 诇砖讜谞讜转 讜谞专讗讛 砖讚专砖讜 讻谉 诪讛讗讬 拽专讗 讚讗诪讗讬 谞拽讟 专讘 爪讘讗 讛砖诪讬诐 讜讛讗专抓 讟驻讬 诪砖讗专 讬住讜讚讜转 讛驻砖讜讟讬诐 讜爪讘讗诐 讜注"讻 讚专砖讜 砖专诪讝 讛讻转讜讘 讻讗谉 注诇 讻诇 讛谞讘专讗讬诐 砖注诇讛 讘讘专讬讗讜转诐 讞讜诪专 讜爪讜专讛 讜转讻诇讬转 讜讛讜讗 砖讗诪专 讘拽讜诪转谉 谞讘专讗讜 砖讛讜讗 拽讬讬诪转 讜讙讜讚诇 讞讜诪专 讻诇 谞讘专讗 讜讘讚注转谉 谞讘专讗讜 讛讜讗 讬讚讬注转 爪讜专讛 砖诇 讻诇 谞讘专讗 砖讘讜 谞讬讻专 讜谞讜讚注 讻讬 讛讜讗 讝讛 讘爪讜专转讜 讜爪讘讬讜谞诐 谞讘专讗讜 讛讜讗 专爪讜谞诐 讛转讻诇讬转讬 讛谞专讗讛 诪诪谞讜 讜讛讜讗 砖专诪讝 讜讬讻诇讜 讛砖诪讬诐 砖讛讜讗 讬住讜讚 讛讬讜转专 驻砖讜讟 诪讞讜诪专 讜拽专讜讘 诇爪讜专讛 讜讛讗专抓 讛讜讗 讛讬住讜讚 讛讬讜转专 讙砖诪讬 讘讞讜诪专讜 讜爪讘讗诐 讛讜讗 讛转讻诇讬转 讛专爪讜谞讬 砖诇 讻诇 谞讘专讗 讜讚"拽: 


拽"讜  讘注爪诪诐 讻讜'. 谞专讗讛 讻诪"砖 讗讬谉 诇讱 注砖讘 讜注砖讘 诪诇诪讟讛 砖讗讬谉 诇讜 诪讝诇 讜诪诇讗讱 讜讛诐 谞砖讗讜 拽"讜 讘注爪诪诐 砖诇讗 诇爪讗转 讘注专讘讜讘讬讗 讜讻讛"讙 讻转讘讜 讛转讜住' 讘驻"拽 讙讘讬 讙讬谞讗讬 谞讛专讗 讞诇讜拽 诇讬 诪讬诪讱 讻讜' 注"砖 讜拽"诇: 


驻转讞  砖专 讛注讜诇诐 讻讜'. 讛讜讗 诪讟讟专讜谉 讻诪"砖 讛转讜住驻讜转 讜讛讜讗 砖专 讛注讜诇诐 注"砖 讻讬 诪讟讟专讜谉 讙讬诪讟专讬讗 砖讚讬 砖讗诪专 诇注讜诇诪讜 讚讬 砖诇讗 讬讛讬讛 讬讜转专 诪转"拽 讻讬 讛谞注诇诐 诪砖讚讬 讛讜讗 转"拽 讻诪讜 砖讻转讘讜 讛转讜住驻讜转 驻专拽 讗讬谉 讚讜专砖讬谉 讜拽"诇:





诪讛专"诐 砖讬祝

讙诪' 讗讬讘专讗 讞讝讬谞讗 诇讬讛 讻讜'   讜诇讗 讛讗诪讬谉 讘诇讗 讬专讗谞讬 讛讗讚诐 讜讞讬 讜讻谉 讘转讞诇讛 讛拽砖讛 讗专讬讛 砖讗讙 诪讬 讻讜'.   专"诇 砖拽专 讛讜讗: 


讙诪' 讻谞讜砖讗讬 讝诇讜讞讗讬 讻讜'  .   讗祝 砖讚专讱 诇讛专讘讬抓 拽讜讚诐 讛拽讬讘讜抓 讗"讻 诇诪讛 谞转讛驻讱 讜讗驻砖专 砖讙诐 诇讗讞专 讛拽讬讘讜抓 讚专讱 诇讛专讘讬抓 讜注讬讬谉: 


讙诪' 诪住转讜专讬讬转讗.   讘注讬谉 讬注拽讘 诪讘讬讗 讘专砖"讬 拽诇注驻专诇讬讱 讘诇"讗 讜注讬讬谉 讘注专讜讱 注专讱 讘住转讗拽讬 讜讘注专讱 住转专 讜讘注专讱 讚诇诇讬 诇砖讜谉 讚诇讬诇 拽砖讜专 讝讘讬谉 讜诇讗 转讚讬诇 住转专 讗专讬讙讛 注"砖: 


讙诪' 诇诪讗讬 谞"诪 诇诪拽讞 讜诪诪讻专.   讗驻"诇 讗诐 讛转谞讛 注诪讜 诇转转 诇讜 讻专住转谉 讜驻专住转谉 爪专讬讱 诇转转 诇讜 砖讜专 讜讗驻砖专 诇讜诪专 诪砖讜诐 讚讘诇砖讜谉 转讜专讛 砖讜专 讘谉 讬讜诪讜 拽专讜讬 砖讜专 拽讗诪专 讘诇砖讜谉 讘谞讬 讗讚诐 诇讗 诪拽专讬 砖讜专 专拽 讗讞专讬 砖讘讗 诇讻诇诇 讻专住转谉 讜驻专住转谉 专讘 专讬砖讗 讜专讘 讻讜' [讜谞"诪 讗诐 讛转谞讛 诇转转 诇讜 砖讜专] 讜诇讗 诪爪讬 诇讬转谉 住讬诪谉 讘砖谞讬诐 讗讜 讘拽讜诪讛 专拽 诪砖讘讗 诇讻诇诇 驻专住转谉 讻讜' 讜注讬讬谉 讘专讬砖 讘诪讛 诪讚诇讬拽讬谉 讝驻转 讝讬驻转讗 讻讜' 砖注讜讛 驻住讜诇转讗 讚讚讜讘砖讗 谞"诪 诇诪拽讞 讜诪诪讻专 [诪砖诪注 拽爪转 讻驻讬专讜砖 讛砖谞讬 注"砖]: 


讙诪' 诪拽专谉 讻转讬讘 讘注"讝 讛"讙 专"转 诪拽专讬谉 讻转讬讘 讻讬 讗讬谉 谞专讗讛 诇讜 讚诪拽专谉 谞专讗讛 拽专谉 讗讞转 讬讜转专 诪诪拽专讬谉 注"讻.   讗驻"诇 讘讻讜讜谞转讜 砖讛讬讛 讻转讜讘 讘住驻专讬诐 讘讛讬驻讱 诪拽专谉 转专转讬 诪砖诪注 诪拽专讬谉 讻转讬讘 讜讛讙讬讛 专"转 讻讗砖专 讛讜讗 诇驻谞讬谞讜 讻讬 讗讬谉 谞专讗讛 诇讜 [专"诇] 讙讬专住转 住驻专讬诐 讚讗讚专讘讛 诪拽专谉 诪砖诪注 讬讜转专 拽专谉 讗讞讚 诪诪拽专讬谉 讜讗驻"诇 讚爪专讬讱 诇讛讬讜转 讛"讙 专"转 诪拽专讬谉 讻转讬讘 讜专"诇 砖讗讬谉 讛驻诇驻讜诇 诪讻讞 诇砖讜谉 诪拽专谉 讗讜 诪拽专讬谉 讚砖谞讬讛诐 讗讬谞谉 诇砖讜谉 专讘讬诐 讚诪拽专讬谉 讻诪讜 诇诇讬谉 砖驻专砖"讬 诇讬谞讛 讗讞讚 专拽 诪拽专讬谉 转专转讬 诪砖诪注 讜诪讻讞 住转诐 砖讜讜专讬诐 驻专讬讱 讜讻驻专砖"讬 讘讛讚讬讗 讜讙专住讬谞谉 讘讬谉 讘拽讜砖讬讗 讜讘转讬专讜抓 讗讜 诪拽专谉 讗讜 诪拽专讬谉 专拽 诪砖谞讬 诇讬讛 诪拽专讬谉 讻转讬讘 讜诇诪讛 诇讬 诇诪讬讻转讘讬讛 讗诇讗 诇讛讜专讜转 砖谞砖转谞讛 诪砖讗专 砖讜讜专讬诐 讜讻"转 诇讛讜专讜转 讘讗 砖拽专谞讜转讬讜 拽讜讚诪讜转 讻讜' 讛讗讬 诪诪驻专讬住 讬诇讬祝 讚诇诪讛 诇讬 诪驻专讬住 讗诇讗 诇讛讜专讜转 诪拽专讬谉 讘专讬砖讗 讜讛讚专 诪驻专讬住 讜诪诪讬诇讗 砖谞讘专讗 注诐 拽专谞讜转讬讜 讚讗诇"讻 诇讗 讛讬讜 拽讜讚诪讬谉 讜讗"诇 讚诇诪讗 讻讜诇讬讛 诇讛讻讬 讛讜讗 讚讗转讬 诪拽专讬谉 讘专讬砖讗 讻讜' 讜讘' 拽专谞讬诐 讗"讻 诇讻转讜讘 诪拽专讬谉 诇讞讜讚讬讛 讜讻讬讜谉 砖讛讬讛 诇讜 讘' 拽专谞讬诐 注"讻 诇讛讜专讜转 讘讗 砖拽讜讚诪讜转 讜讚讜"拽. 讜诇砖谞讬 讛驻讬专讜砖讬诐 讛讜"诇 诇转驻讜住 讙讬专住转讜 讘讛诪拽砖谉 [诇驻讬专讜砖 讛专讗砖讜谉 讛"讙 专"转 诪拽专讬谉 讜诇驻讬专讜砖 讛砖谞讬 讛"讙 诪拽专谉 诇讛讜专讜转 讚讙诐 诇讛诪拽砖谉 诪拽专谉]: 


讙诪' 拽专谞讬讜 拽讜讚诪讜转 讻讜'  .   拽专谞讜 讛讜诇"诇 讗驻砖专 诇讜诪专 诪讬转讜专 讘诪爪讞讜 诇诪讛 诇讬 砖专讜爪讛 诇讜诪专 诪诇讘讚 讘' 拽专谞讬诐 砖诇住转诐 讘讛诪讜转 讛讬讛 诇讜 注讜讚 拽专谉 讗讞转 讘诪爪讞讜 讜转讞砖 讚驻砖讬讟 [讘砖讘转 讜讛讜讘讗 讘转讜住驻讜转] 诇注讬诇 诪砖讜专 讗讚诐 讛转诐 谞诪讬 讻谉 讛讬讛 讚拽讗诪专 砖诐 谞诪讬 讘诪爪讞讜 (*讙) 讜诪"诪 诇讗 诪爪讬 诇诪讬驻砖讟 砖诐 诪诪转谞讬转讬谉 讚讘讗 住讬诪谉 [砖讛讘讬讗讜 讛转讜住驻讜转 诇注讬诇] 讘拽爪专讛 [讻讬讜谉 讚讬砖 诇讜 谞诪讬 注讜讚 拽专谉 讗讞转 讘诪爪讞讜]. 专拽 诪谞"诇 诇诪讬讚专砖 诪诪拽专讬谉 拽专谉 谞讜住祝: 
砖诐 拽专谞讬讜 拽讜讚诪讜转 讻讜'. 诇讻讗讜专讛 讻讬讜谉 砖谞讘专讗讜 注诪讜 诪诪讬诇讗 拽讚诪讜 讜讛讜诇"诇 注诐 拽专谞讜转讬讜 谞讘专讗 讜讗讜诇讬 砖诇讗 转讬诪讗 讚专讱 爪讚讚讬诐 讬爪讗 诪讛讗专抓 讜讬诇讬祝 诇讛 诪讬转讜专讗 讚诪驻专讬住: 


讙诪' 讘讚注转谉 讻讜'  .   讗驻"诇 讘讚讬注讛 讜砖讻诇 砖诇讛谉. 讘爪讘讬讜谞诐 讘专爪讜谞诐 诪诇砖讜谉 讚诪专讬 爪讘讬 讜讻谉 诪砖诪注 诪讛注专讜讱 注"砖: 


讙诪' 讗诇 转拽专讬 讻讜'  .   讚爪讘讗诐 讗讬谉 讻讜诇诇 诇讻讗讜专讛 专拽 讛讗讚诐 讜爪讘讗 讛砖诪讬诐 诇讗 讛爪讜诪讞 讜专诪砖 讜讻驻讬' 讛专诪讘"谉. 讗讜 爪讘讗诐 诇诪讛 诇讬 讛讜诇"诇 讜讻诇. 诪驻专砖 讜讻诇 专"诇 讜讛讻诇 谞讘专讗 讘爪讘讬讜谞诐: 


讙诪' 驻住讜拽 讝讛 砖专 讛注讜诇诐 讻讜'  .   注讬讬谉 诪"砖 讘注讝"讛 讘"讛 讜讘"砖 讘驻"拽 讚注"讝: 


讙诪' 谞砖讗讜 讚砖讗讬诐 拽"讜 讻讜'  .   讗祝 砖注讚讬讬谉 诇讗 谞讘专讗讜 讜讘驻住讜拽 讗讞讚 谞讗诪专 转讜爪讗 讛讗专抓 讚砖讗 讻讜' 注抓 讻讜' 讜讘诪注诇讬 砖讘转讗 讬爪讗讜 诪讛拽专拽注 诪"诪 讘讬讜诐 专讗砖讜谉 谞讘专讗 讛讻诇 讗转 讛讗专抓 诇专讘讜转 转讜诇讚讜转讬讛. 诪讛 砖诪拽砖讬诐 讘讞讜诪砖 诇诪讛 诇讗 谞转拽诇诇讛 讛讗专抓 讘砖谞讜转讛 讘注抓 驻专讬 诪讬讚 讬"诇 砖注讚讬讬谉 诇讗 讛讬讛 谞讬讻专 讛砖讬谞讜讬 砖讛专讬 注诇 驻转讞 讛拽专拽注 注诪讚讜 讜诇讗 讬爪讗讜 注讚 注"砖 诇讗讞专 砖谞讘专讗 讛讗讚诐 讻讚讘住诪讜讱 讜讻诇 砖讬讞 讛砖讚讛 讻讜': 


讙诪' 讘注讬 专讘讬谞讗 讻讜'   诇专讞讘"驻 诪讛讜 驻讬专砖 专砖"讬 讜诇讗 谞爪讟讜讜 讻讜'.   讜讘诇"讝 讚诇诪讗 诇诪讬谞讜 讗转专讜讬讬讛讜 拽讗讬 讗讜 讘诇"讝 讛"讗 讚砖讗讬诐 讗讬谉 诇讛诐 讚注转 诇诇诪讜讚 拽"讜 诪讚讛 诪讬"讙 诪讚讜转 讗"讜 谞爪讟讜讜 讜讗讬谉 爪专讬讱 讛诪拽专讗 诇讻讜转讘讜 砖住讜诪讱 注诇讬谞讜 砖讗谞讞谞讜 谞讜讻诇 诇诇诪讜讚 讘拽"讜 讜诪讛 讗讬诇谞讜转 砖讗讬谉 讻讜' 讗诪专 诇讛谉 讛拽讘"讛 诇诪讬谞讜 讚砖讗讬诐 砖讚专讻谉 诇爪讗转 讻谉 讻"砖 砖爪讜讛 诇讛谉 诇诪讬谞讛讜 讜讗"讻 讜讚讗讬 讞讬讬讘 讗讘诇 专讞讘"驻 砖讗诪专 讛拽讘"讛 诇讗 爪讜讛 诪注讜诇诐 讜讛讚砖讗讬诐 诇诪讚讜 [讘注爪诪谉 拽"讜] 讘注讬 砖驻讬专 讜讝讛 谞讻讜谉 讜讞专讬祝 砖讗讬谉 注诇讬讛 转砖讜讘讛: 


讘专砖"讬 讘讚"讛 诇讚注转谉 砖讛讜讚讬注诐 讻讜'  .   讜注"讻 讗转讛 谞讜爪专 讬爪讬专讛 讛讜讗 讬砖 诪讬砖 讜讛讬讬谞讜 讛讻谞住转 讛谞砖诪讛 讘讙讜祝 诇诪注讬 讛讗砖讛 讜讻诪"砖 专砖"讬 讘驻专拽讬 讗讘讜转 讗讘诇 诇讚注转谉 谞讘专讗讜 讘专讬讗讛 谞讜驻诇 注诇 讬砖 诪讗讬谉 讻诪"砖 讛专诪讘"谉 讘驻专砖转 讘专讗砖讬转 讘专讗 讜讛讗 讚讻转讬讘 讜讬讘专讗 讛' 讻讜' 讛转谞讬谞讬诐 讻讜' 讜讬讘专讗 讛讗讚诐 讻讜' 讛注讬专 讘讛 讛专诪讘"谉 注"砖: 


讘专砖"讬 讘讚"讛 诇爪讘讬讜谞诐 讘讚诪讜转 讻讜'  .   注讚"讝 谞讗诪专 讜讬讘专讗 讻讜' 讘爪诇诪讜 讘爪诇诐 讗诇讛讬诐 讻讜' 讜讛讜讗 讻驻诇 驻专砖"讬 讘讚驻讜住 讛诪转讜拽谉 诇讜 砖注砖讗讜 讘讬讚讜 讘讚驻讜住 讻讜' 注"砖 讜诇驻讬"讝 讬"诇 讘爪诇诪讜 诪讜住讘 诇讗讚诐 讻诪讜 诇爪讘讬讜谞诐 讚讛讻讗 讚讻诇 诪注砖讛 讘专讗砖讬转 讘爪讘讬讜谞诐 谞讘专讗讜 讜诪驻专砖 讜讗讝讬诇 讜诪讛 讚驻讜住 讘讞专 诇讜 讘爪诇诐 讗诇讛讬诐 讻讜': 


讘专砖"讬 讘讚"讛 砖讗讬谉 讚专讻讜 诇爪讗转 讻讜'   讜讗讬谞谉 专讗讜讬谉 诇讙讚诇 专爪讜驻讬谉 讻讜'.   讗讬谉 诇讛拽砖讜转 讚诇诪讗 讛讬讗 讛谞讜转谞转 诪砖讜诐 讚讗讬谞讜 专讗讜讬 诇讙讚诇 专爪讜驻讬谉 讗诪专 诇诪讬谞讜 讜诇讗 诪砖讜诐 讻诇讗讬诐 讚讻讬讜谉 讚讗讬谞讜 专讗讜讬 讻讜' 诪诪讬诇讗 讛讬讜 讬讜爪讗讬谉 诪注讟 专讞讜拽讬诐 讝讛 诪讝讛 诪讘诇讬 诪拽讜诐 诇砖专砖讬讛谉 讜注谞驻讬讛谉 讜讗驻"讛 讗诪专 诇诪讬谞讜 砖讬专讞讬拽讜 讝讛 诪讝讛 诇讛讬讜转 诇讛诐 讛讬讻专 讬驻讛 讜讗驻砖专 砖诇讻讱 讛拽讚讬诪讜 讗诐 专爪讜谞讜 讻讜' 诇诪讛 讗诪专 诇诪讬谞讛讜 诪诪"谞 讗诐 讘诇讗 讗诪讬专转 诇诪讬谞讛讜 讛讬讜 讬讻讜诇讬谉 诇讙讚诇 讘注专讘讜讘讬讗 讗"讻 讗诐 专爪讜谞诐 讘注专讘讜讘讬讗 讬谞讬讞诐 诇讙讚诇 讻谉 讜讗诐 讗讬 讗驻砖专 诇讙讚诇 讘注专讘讜讘讬讗 讗"讻 诪诪讬诇讗 讛讬讜 讬讜爪讗讬谉 讘讛驻专砖 讝讛 诪讝讛: 


讘转讜住' 讘讚"讛 讗诇 转拽专讬 讜讝讛讜 讘拽讜诪转谉 讜诇讚注转谉 砖讛讬讜驻讬 讻讜'   诪诇砖讜谉 讛爪讘讛.   讗注"讙 讚拽讜诪转谉 讗讬谞讜 专"诇 注诪讬讚讛 讻诪"砖 讛转讜住' 诇注讬诇 [讘讚讘讜专 讛拽讜讚诐]: 


讘转讜住' 讘讚"讛 驻住讜拽 讝讛 讻讜'.   砖谞讛驻讱 诇讗砖 诪讘砖专 诪讘砖专 讜讗讜诪专 讻爪"诇: 


讘讗"讚 讘住驻专 讬讜住讬驻讜谉 讻讜'   讜讞砖讬讘 谞注专 讻讜'.   讚诇诪讗 谞诪讬 诪讛"讟 讚谞注专 讛讬讬转讬 讻讜': 


讘转讜住' 讘讚"讛 讛专讻讬讘 讻讜'   讜讗"转 讻讜'.   讬专拽 讘讬专拽 诪讚专讘谞谉 讗住讜专 讻讚诪砖诪注 讘讻诇讗讬诐 讘讻诪讛 讚讜讻转讬 讜讛讻讗 诇讗 诪讬讘注讬讗 讗讬 砖专讬 诇讛专讻讬讘 讚讜讚讗讬 讗住讬专讗 讻讚转谞谉 讗讬谉 谞讜讟注讬谉 讻讜' 讜诇讗 讬专拽 讘讬专拽 专拽 讗诐 讛专讻讬讘 讗诐 讞讬讬讘 讗讜 诇讗 讻讚拽讗诪专 讻讬讜谉 讚诇讗 讻转讬讘 诇诪讬谞讛讜 诇讗 诪讬讞讬讬讘. 诪讬讛讜 专砖"讬 驻讬' 诪讛讜 诇讛专讻讬讘 讝讛 讘讝讛 讜爪"注: 


讘讗"讚 讜诪讘注讬 诇讬讛 讗讬 讞砖讬讘讗 诇讬讛 讛专讻讘转 讝专注讬诐 讻讜'  .   讜讗祝 讚讻诇讗讬 讝专注讬诐 诪讜转专讬谉 讘讞"诇 诪"诪 讛专讻讘讛 讙专讬注讗 讟驻讬: 


讘讗"讚 砖讗专 讝专注讬诐 诇讗.   诇注谞讬谉 讻诇讗讬诐 讜诪讘注讬讗 诇讬讛 诇注谞讬谉 讛专讻讘讛: 


讘讗"讚 讚讻转讬讘 讘讛讜 诇诪讬谞讛讜 讘讗讬诇谞讜转 讻讜'  .   讗讬谉 讝讛 砖诐 讘讙诪' 专拽 讘转讜住' 诪驻专砖 讻谉 讜诇讛讻讬 讛讜爪专讻讜 诇讛讘讬讗 专讗讬讛 讚诇诪讬谞讛讜 [讗讬住讜专] 讻诇讗讬诐 诪砖诪注 诪驻专拽 讛驻专讛 讻讜'. 讜讘驻砖讟讗 讚讙诪专讗 砖诐 专"诇 砖讞拽拽转讬 讻讜' 讘诇讗 诇诪讬谞讛讜 专拽 讚讝讛 讗讜专讬 诇谉 砖讘谞讬 谞讞 谞爪讟讜讜 注诇 讻谉 讜讻诪讜 砖讛拽砖讜 讘讗诪转 讗讞"讻 诇诪讛 诇讬 转专讜讬讬讛讜 讗讘诇 诪讻讞 讙诪专讗 讚讛讻讗 讚诪砖诪注 讚讘诇诪讬谞讛讜 谞爪讟讜讛 讛讗讬住讜专 讚讝讛 注爪诪讜 讗讘注讬讬转讜 讗讬 讗住讜专 讘谞讬 谞讞 讻讜' 讘讗"谞 讚讛砖转讗 诇讝讛 讛讜爪专讻讜 诇驻专砖 讚讞拽拽转讬 诇讱 讻讘专 专"诇 谞诪讬 诇诪讬谞讛讜 讚讛讻讗 讜讛讜爪专讱 转专讜讬讬讛讜 讻讜' 讜讘诇讗 诇诪讬谞讛讜 诇讗 谞砖诪注 诪讗转 讞讜拽讜转讬 讻讜' 讜诇讻谉 诪讘注讬讗 诇讬讛 讛讻讗 讗讬 拽讗讬 诇诪讬谞讛讜 讗讚砖讗讬诐 讜讞讬讬讘讬谉 讜拽"诇: 


讘讗"讚 诪讬 讙诪专 诇诪讬谞讛讜 讻讜'   诪讬讘砖讛.   讜诇讗 诪讚讻转讬讘 诇诪讬谞讜 讘讙讜驻讬讛 注讬讬谉 讘转讜住' 住谞讛讚专讬谉: 
讘住讛"讚 讜诪砖谞讬 讚讛转诐 讻转讬讘 讻讜'. 讘转讜住驻讜转 讘住谞讛讚专讬谉 诇讗 诪讬讬转讬 讜诪砖谞讬 讜讻讜' 讜讬砖 诇讬讬砖讘:





专砖"砖

讙诪专讗 讬讜诪讗 讚讞讚 诪诪砖诪砖讬 讚拽讬讬诪讬 拽诪讬' 讻讜'. 讻爪"诇:



砖诐 讘注讬谞讗 讚讗讬爪讘讬转 诇讬讛 讻讜'. 讛讜讗 诪诇砖讜谉 爪讘讬转讜 诇讬' 讝讜讜讚转讗 专"讛 (讬讝) 讚讛讜讗 诇砖讜谉 讛讻谞讛:



砖诐 诇讙讜讚讗 讚专讘讬转讗. 讻爪"诇 讘讜' 讻诪讜 讗讙讜讚讗 讚谞讛专 驻驻讗 (讬讜诪讗 注讝 讘) 讜讻诪讜 砖转讬拽谉 讛讙专讬"驻 讘讙讬讟讬谉 (注讙):



砖诐 讗专"谞 讘专 讬爪讞拽 诪拽专谉 讻转讬讘. 讻爪"诇 讜讻"讛 讘注"讝 讜注讬' 诪讛 砖爪讬讬谞转讬 讘诪讙讬诇讛 (讟讜 讘):



砖诐 讗诇 转拽专讬 爪讘讗诐 讗诇讗 爪讘讬讜谞诐. 诇驻讬专讜砖 讛转讜住' 讘专"讛 (讬讗) 讘讚"讛 诇拽讜诪转谉 (讜讛讜讗 讻驻讬' 讛注专讜讱 砖讛讘讬讗讜 讻讗谉) 谞专讗讛 讚驻讬' 爪讘讬讜谞诐 讛讻谞讜转诐 讜转讬拽讜谞诐 讻诪砖"讻 诇注讬诇:



转讚"讛 讛专讻讬讘. 讜讛专讻讘转 讛讗讬诇谉 讗住讜专讛 诪讚讻转讬讘 讘讛诪转讱 讻讜'. 讻爪"诇 讜诪诇转 讗转 诇诪讞讜拽:



讘讗"讚 讗"谞 讗驻讬' 讘讗专抓 诪讘注"诇 诇专' 讬讗砖讬' 讚讗诪专 注讚 讻讜'. 诪砖诪注 讚诪驻专砖讬 讚诇讚讬讚讬讛 讘讞讟讛 讜砖注讜专讛 讗讬谞讜 诇讜拽讛 诪砖讜诐 讻诇讗讬 讝专注讬诐. 讜诇讗 讻谉 讻转讘讜 诇拽诪谉 (驻讘 讘) 讜讘砖"讚:



讘讗"讚 讚讗诪专 讘讛拽讜诪抓 讝讜讟讗 拽谞讘讜住 讜诇讜祝 讗住专讛 转讜专讛 讻讜'. 转诪讜讛 讚讛转诐 拽讗讬 注诇 讻诇讗讬 讛讻专诐 讜讟注诪讗 讻讚驻专砖"讬 砖诐 砖讛诐 讚讜诪讬诐 诇讻专诐. 讜注讬' 讘住驻"讛 讚讻诇讗讬诐 讜讘转讜讬"讟 砖诐 讗讘诇 诇注谞讬谉 讻诇讗讬 讝专注讬诐 讻诇 讘' 诪讬谞讬谉 讞诇讜拽讬诐 讛讜讜讬讬谉 讻诇讗讬诐:



讘讗"讚 讚诇诪讬谞讛讜 讗讬住讜专 讻诇讗讬诐 诪砖诪注 讻讚诪讜讻讞 讘住讜祝 砖讜专 讻讜'. 诇讻讗讜专讛 讙诐 诪讘注讬讗 讚专讘讬谞讗 讚讛讻讗 诪讜讻讞 讻谉. 讜诪讛 诇讛诐 诇讛讘讬讗 诪诪专讞拽:





讛讙讛讜转 讬注讘"抓

转讜住壮 讚"讛 驻住讜拽 讜讻讜壮 诇驻讬 诪讛 砖诪驻专砖讬谉 讻爪"诇:





讘谉 讬讛讜讬讚注

讘旨指注执讬谞指讗 讚旨职讗址爪职讘执讬转 诇值讬讛旨 谞址讛植诪指讗 诇值讗诇止讛址讬职讻讜旨. 拽砖讗 讗讬讱 住诇拽讗 讚注转讬讛 砖讟讜转 讝讜 讜讗驻讬诇讜 转谞讜拽 讘谉 讬讜诪讜 讬讜讚注 讚讗讬谉 砖讬讬讱 讗讻讬诇讛 讗爪诇 讛拽讚讜砖 讘专讜讱 讛讜讗! 讜注讜讚 拽砖讗 讗讞专 砖砖讛 讞讜讚砖讬诐 讛专讗砖讜谞讬诐 讗诪讗讬 诇讗 讗诪专 诇讜 '诪址讗讬 讛址讗讬'? 讜注讜讚 诪讛 注谞讬谉 '讻旨职谞讜旨砖讈指讗值讬 讜旨讝职诇讜旨讞指讗值讬' 讻讗谉? 讜注讜讚 拽砖讗 诇驻讬专讜砖 专砖"讬 砖驻讬专砖 讛诐 讻讬诇讜 讛讻诇 讜讛诇讗 讜讚讗讬 讛诐 讛专讙讬砖讜 砖讛讜砖诇讱 讛讻诇 诇谞讛专, 讻讬 讛讻谞讛 讙讚讜诇讛 讜专讘讛 诪讗讚 讛讬转讛 讜谞讬讻专转 讘谞讛专 讜诇讗 谞讘诇注讛? 讜注讜讚 拽砖讗 诇诪讛 讘砖谞讬讛 诇讗 讗转讗 讝讬拽讗 讻讗砖专 讛讬讛 讘专讗砖谞讛? 讜讻谉 拽砖讗 诇讛驻讱 诇诪讛 讘专讗砖谞讛 诇讗 谞注砖讛 讻讗砖专 谞注砖讛 讘砖谞讬讛?
讜谞专讗讛 诇讬 讘住"讚 讚讛拽讬住专 讞砖讘 诇讛讻讬谉 讛住注讜讚讛 诇诪诇讗讻讬诐 砖讛诐 讞讬讬诇讜转讬讜 砖诇 讛拽讚讜砖 讘专讜讱 讛讜讗 讻讬 砖诪注 讜讬讚注 砖讛诪诇讗讻讬诐 讗讻诇讜 讗爪诇 讗讘专讛诐 讗讘讬谞讜 注"讛 讜讘砖讘讬诇 砖注讜砖讛 诇讞讬讬诇讜转 讛砖诐 讬转讘专讱 诇讻讘讜讚讜 讗诪专 '讗址爪职讘执讬转 谞址讛植诪指讗 诇值讗诇止讛址讬职讻讜旨' 讻诪讜 砖转诪爪讗 讘拽专讘谞讜转 讚讻转讬讘 讘讛讜 拽指专职讘指旨谉 诇址讛殖' (讜讬拽专讗 讗, 讘) 讜讛讻讛谞讬诐 讛诐 讗讜讻诇讬诐 讜讛讜讗 讘拽砖 注诇 讬讜诐 讬讚讜注 砖讬讘讜讗讜 讘讜 讛诪诇讗讻讬诐 诇讗讻讜诇 讜拽讜讚诐 砖讬讙讬注 讛讬讜诐 讗转讗 讝讬拽讗 注爪讜诐 讜谞讜专讗 讜讛砖诇讬讱 讻诇 讛诪讜讻谉 诇转讜讱 讛谞讛专 讜讛讜讗 诇讗 砖讗诇 诪讗讬 讛讗讬, 讻讬 讞砖讘 诪拽专讛 讟讘注讬 砖讙讘专 专讜讞 拽砖讛 讜讛砖诇讬讱 诇谞讛专 讜诇讻讱 谞转讞讻诐 讘砖谞讬讛 诇注砖讜转 讛讛讻谞讛 讘诪拽讜诐 砖诇讗 讬砖诇讜讟 讘讜 讛专讜讞 讻讙讜谉 讘讘拽注讛 诪住讜讘讘转 讘讛专讬诐 讜转诇讬诐 讜诇讻谉 讘砖谞讬讛 讛转驻诇诇 专讘讬 讬讛讜砖注 讘谉 讞谞谞讬讛 砖讬讘讗 诪讟专 注爪讜诐 讜讬诪砖讜讱 讛讻诇 讚讛讜讗 谞住 拽专讜讘 诇讟讘注 讬讜转专 诪谉 专讜讞 讞讝拽 讻讬讜谉 砖讛诪拽讜诐 讗讬谞讜 砖讜诇讟 讘讜 专讜讞 讘讚专讱 讟讘注 讗讱 谞转驻诇讗 讗讬讱 诪讬 讙砖诪讬诐 讬住驻讬拽讜 诇砖讟讜祝 讻诇 讛诪讜讻谉 诇讛讜诇讬讻讜 诇谞讛专 讜诇讻谉 讗诪专 诇讜 '诪址讗讬 讛址讗讬'? 讜讛砖讬讘 诇讜 讛谉 讘专讗砖谞讛 讛谉 讘砖谞讬讛 讗讜转诐 讛诪砖专转讬诐 砖诇 讛诪诇讗讻讬诐 讛拽讚讬诪讜 诇讘讗 诇驻谞讜转 讛讗讘拽 诪注诇 讛拽专拽注 讜诇讛专讘讬抓 讘诪讬诐 讜讛专讜讞 讗砖专 专讗讬转诐 讗讬谞讜 专讜讞 讟讘注讬 讗诇讗 讛讜讗 讛专讜讞 讛讬讜爪讗 诪谉 讛诪谞讬驻讛 砖讛讬讜 诪谞讬驻讬诐 注诇 讛拽专拽注 诇讛注讘讬专 讗讘拽 讛拽专拽注 讜讛诪讟专 讗砖专 专讗讬转诐 讗讬谞讜 诪讟专 讟讘注讬 讗诇讗 讛讜讗 专讬讘讜抓 诪讬诐 砖讛专讘讬爪讜 讗讜转诐 讛诪砖专转讬诐 讗转 讛拽专拽注 讘诪讬诐 讜讝讛 讛专讬讘讜抓 讘诪讬诐 讛讬讛 专讘 注讚 砖砖讟祝 讗转 讛讻诇 诇谞讛专.



讗值讬诪指讗 诇值讬讛旨 讚旨职谞址注指讘执讬讚 诇执讬 讞植讚指讗 诪执住职转旨讜止专执讬转指讗 (注诪讜住 讙, 讞). 拽砖讗 诪讛 讛砖讟讜转 讛讝讗转 砖注诇转讛 讘诇讘 讘转 讛拽讬住专 讜讗讬讱 专讘讬 讬讛讜砖注 讘谉 讞谞谞讬讛 诇讗 讛讜讻讬讞讛 注诇 驻谞讬讛, 讗诇讗 讗讚专讘讛 讛砖讬讘 诇讛 讚讘专讬诐 讗砖专 谞专讗讬谉 诪讞讝讬拽讬谉 讚讘专讬 砖讟讜转 砖诇讛?
讜谞专讗讛 诇讬 讘住"讚 讛讻讜谞讛 讻讬 讛讙讜讬诐 讛拽讚诪讜谞讬诐 讛讬讜 讻讜驻专讬诐 讘讛砖讙讞讛 讜讗讜诪专讬诐 砖讗讬谉 讛拽讚讜砖 讘专讜讱 讛讜讗 诪砖讙讬讞 讘注讜诇诐 讛讝讛 讗诇讗 讛注讜诇诐 诪转谞讛讙 诪讗讬诇讬讜 讘讟讘注 讗讱 讗谞讞谞讜 讘讬转 讬砖专讗诇 诪讗诪讬谞讬诐 讚讗祝 注诇 驻讬 砖讘专讗 讛拽讚讜砖 讘专讜讱 讛讜讗 讛讟讘注 砖讬转谞讛讙 讘讜 讛注讜诇诐 注诐 讻诇 讝讛 讛讟讘注 讛讜讗 讘讬讚讜 讬转讘专讱 讜讛讜诇讱 注诇 驻讬 讛砖讙讞转讜 讬转讘专讱 砖讗诐 专讜爪讛 讛拽讚讜砖 讘专讜讱 讛讜讗 砖讝讛 讛讗讚诐 讬专讜讬讞 讛讬讜诐 讛讝讛 讗诇祝 讚讬谞专讬诐 讗讬谞讜 诪讜专讬讚 诇讜 讗诇祝 讚讬谞专讬诐 诪谉 讛砖诪讬诐 讗诇讗 讬注砖讛 诇讜 住讬讘讛 讟讘注讬转 砖讘注讘讜专 讗讜转讛 讛住讬讘讛 讬住讘讘 诇讜 诇讛专讜讬讞 讗诇祝 讚谞专讬诐 讜讻谉 讗诐 专讜爪讛 砖讬驻住讬讚 讗诇祝 讚谞专讬诐 讗讬谞讜 砖讜诇讞 诪诇讗讱 砖讬讟讜诇 诪转讬讘转讜 讗诇祝 讚谞专讬诐 讜讬砖诇讬讱 诇讬诐 讗诇讗 诪住讘讘 诇讜 住讬讘讛 讟讘注讬转 砖讬驻住讬讚 注诇 讬讚讛 讗诇祝 讚谞专讬诐, 讜讻谉 讗诐 讬专爪讛 砖讬诇讱 讝讛 诇注讬专 驻诇讜谞讬转 讗讬谞讜 砖讜诇讞 诪诇讗讱 砖讬讟讜诇 讗讜转讜 讜讬谞讬讞讜 讘注讬专 驻诇讜谞讬转 讗诇讗 诪住讘讘 诇讜 住讬讘讛 砖注诇 讬讚讛 讬诇讱 讜讬砖讘 讘讗讜转讜 诪拽讜诐 讜讻谉 注诇 讝讛 讛讚专讱 讘讻诇 讚讘专 讜讚讘专 讛拽讚讜砖 讘专讜讱 讛讜讗 诪谞讛讬讙 讗转 讛注讜诇诐 注诇 讬讚讬 砖讬住讘讘 诇讛诐 住讬讘讜转 讟讘注讬讜转 讘讛砖讙讞转讜 讛讙讚讜诇讛 讜讛专诪讛 讗讱 讗讜转诐 讛专砖注讬诐 讛讬讜 诪讻讞讬砖讬诐 讘讻诇 讝讛 讜讗讜诪专讬诐 砖讗讬谉 讛住讬讘讜转 谞注砖讜转 诪讗转讜 讬转讘专讱 讗诇讗 谞注砖讬诐 诪讗诇讬讛诐 讘诪拽专讛 讛讟讘注.
讜注诇 讝讗转 讚讘专讛 讘专诪讝 诇专讘讬 讬讛讜砖注 讘谉 讞谞谞讬讛 诇驻讬 讚讘专讬讻诐 砖讗转诐 讗讜诪专讬诐 讛住讬讘讜转 诪住转讘讘讬诐 诪谉 讛拽讚讜砖 讘专讜讱 讛讜讗 '讗值讬诪指讗 诇值讬讛旨 讚旨执诇职注指讘执讬讚 诇执讬 讞植讚指讗 诪执住职转旨讜止专执讬转指讗' 驻讬专讜砖 砖讬转谉 诇讬 讗讬讝讛 讚讘专 砖讛讜讗 专讞讜拽 诪诪谞讬 砖讗讬谉 讗谞讬 讬讻讜诇讛 诇讛砖讬讙讜 讜讬转谞讛讜 诇讬 注诇 讬讚讬 住讬讘讛 专讞讜拽讛 讜讗讝 讗讚注 砖讗讬谉 讛住讬讘讜转 诪住转讘讘讬诐 诪讗诇讬讛诐 讘诪拽专讛 讛讟讘注讬 讗诇讗 讛诐 诪讛拽讚讜砖 讘专讜讱 讛讜讗 讜诇讛讬讜转 注谞讬谉 讛住讬讘讛 讛讜讗 注谞讬谉 讙诇讙讜诇 讛注谞讬讬谞讬诐 砖诪转讙诇讙诇讬诐 诪讚讘专 诇讚讘专 诇讻讱 拽专讗讛 讗转 讛住讬讘讛 讘砖诐 诪住转讜专讬转讗 砖讛讜讗 讻诇讬 砖诪转讙诇讙诇 讘讬讚讬诐 讻砖讟讜讜讬谉 讘讜 讛讞讜讟讬谉 讜讛讜讗 讘专讜讘 讞讻诪转讜 讛讘讬谉 讚讘专讬讛 注诇 诪讛 讛讬讗 专讜诪讝转 讜讗诪专 诇职讞址讬旨值讬 讻谉 讬讛讬讛 讗诇讬讱 讻讗砖专 讗转 诪讘拽砖转 诪讛 注砖讛? 讘拽砖 专讞诪讬诐 砖转爪讟专注 讜讗讝 讘讛讻专讬讞 讬讜砖讬讘讜 讗讜转讛 讘砖讜拽 讛诪讬讜讞讚 诇讬砖讬讘转 讛诪爪讜专注讬诐 讜讬转谞讜 诇讛 '讞植讚指讗 诪执住职转旨讜止专执讬转指讗' 讻讬 讻谉 讛讬讛 诪谞讛讙诐 诇驻讬 讞讜拽诐 讜讚转诐 讜讗讬谉 诪砖谞讬谉 讘讚讘专 讝讛 讗驻讬诇讜 诇讘转讜 砖诇 诪诇讱 讜讛专讗讛 诇讛 讞讜讝拽 讗诪讜谞转讬谞讜 砖讗谞讞谞讜 诪讗诪讬谞讬诐 砖讛讻诇 谞注砖讛 讘讛砖讙讞转讜 讬转讘专讱 注诇 讬讚讬 讛住讬讘讜转 砖讬住讘讘 讘讛砖讙讞转讜 诇讻诇 讚讘专 讜讚讘专 讜注砖讛 诇讛 讛讛讜讻讞讛 讛讝讗转 讻讗砖专 讘拽砖讛 讘驻讬讛 讜讛讬讬谞讜 讻讬 讜讚讗讬 诇驻讬 讛讟讘注 专讞讜拽 诪讗讚 砖转讛讬讛 讘转讜 砖诇 拽讬住专 讟讜讜讛 讞讜讟讬谉 讘诪住转讜专讬转讗 讻讬 讝讛 诪注砖讛 谞砖讬诐 注谞讬讬诐 讜注专讘讬讬诐 讜讙诐 专讞讜拽 诪讗讚 砖讘转讜 砖诇 拽讬住专 转砖讘 讘砖讜拽 讛诪爪讜专注讬诐 讗驻讬诇讜 讚专讱 讛注讘专讛 诇讗 转注讘讜专 讘讜 讗讱 讘专爪讜转 讛砖诐 讬转讘专讱 砖转讛讬讛 讬讜砖讘转 讘砖讜拽 讛诪爪讜专注讬诐 讜讙诐 转讛讬讛 讟讜讜讛 讘诪住转讜专讬转讗 诇讗 砖诇讞 诪诇讗讱 讜谞讟诇讛 讜讛讜砖讬讘讛 讘讗讜转讜 讛砖讜拽 讜谞转谉 讛诪住转讜专讬转讗 讘讬讚讛 讗诇讞 注砖讛 讜住讬讘讘 诇讛 住讬讘讛 讗砖专 诪讞诪转 讗讜转讛 住讬讘讛 谞注砖讛 诇讛 讻谉 讜讛住讬讘讛 讛讬转讛 讛爪专注转 砖谞爪讟专注讛 讜讗讝 讘注诇 讻专讞讜 讬砖讘讛 讘砖讜拽 讛诪爪讜专注讬诐 讜转驻住讛 讛诪住转讜专讬转讗 讘讬讚讛.
讜讗讞专 砖谞注砖讛 诇讛 讻讱 注讘专 诇驻谞讬讛 专讘讬 讬讛讜砖注 讘谉 讞谞谞讬讛 讜讗诪专 诇讛 '砖讈址驻旨执讬专职转旨指讗 诪执住职转旨讜止专执讬转指讗 讚旨职讬指讛址讘 诇执讬讱职 讗直诇止讛址讬' 讻诇讜诪专 讟讜讘讛 讛讜讻讞讛 讛讝讗转 讛谞注砖讬转 诪谉 讛住讬讘讛 砖住讘讘 诇讱 讗诇讛讬谞讜 讛诪讜讻讞转 注诇 讛砖讙讞转讜 讻讬 讬砖讬讘转讬讱 讻讗谉 专讞讜拽讛 讛讬讗 诪讗讚 讜专拽 讛讬转讛 诇讱 注诇 讬讚讬 讛住讬讘讛 砖住讘讘 诇讱 讗诇讛讬 诇讛诇拽讜转 讗讜转讱 讘爪专注转 讛专讬 谞讗诪谞讬诐 讚讘专讬谞讜 砖讗谞讞谞讜 讗讜诪专讬诐 砖讛讻诇 谞注砖讛 讘讛砖讙讞转讜 砖诇 讛拽讚讜砖 讘专讜讱 讛讜讗 注诇 讬讚讬 讛住讬讘讜转 砖讬住讘讘 诇讘谞讬 讗讚诐 讘注谞讬讬谞讬诐 砖诇讛诐 讛谉 诇讟讜讘 讛谉 诇专注 讜讛讬讗 诇讗 讛讬讛 诇讛 驻讛 诇讛讻讞讬砖 讜讘注诇 讻专讞讜 讛讜讚讬转, 讗讱 讗诪专讛 诇讜 讗讬诪讗 诇讬讛 讚讬砖拽讜诇 讜讻讜' 驻讬专讜砖 讛谉 讗诪转 讻讬 讗谞讬 讛讜讗 砖讗诪专转讬 诇注砖讜转 诇讬 讛讜讻讞讛 讘讝讗转 讗讱 诇讗 讗诪专转讬 砖讬注砖讛 讛住讬讘讛 讘讚讘专 专注 讗诇讗 讘讚讘专 讟讜讘 砖讛讜讗 专讞讜拽 诪诪谞讬 讜讗砖讬讙谞讜 注诇 讬讚讬 讛住讬讘讛 砖讬住讘讘 诇讬 讜讛讜讗 讛砖讬讘 诇讛 讘讘讚讬讞讜转讗 讻讬 讗诇讛讬谞讜 讗讞专 砖谞转谉, 讗讬讱 谞讬诪讗 诇讬讛 砖拽讜诇? 讗讱 讜讚讗讬 诇讻讘讜讚 讛诪诇讻讜转! 讘注讬 专讞诪讬 注诇讛 讜讗转住讗讬.
讜讘讝讛 讬转讬讬砖讘 讚拽讚讜拽 讗讞专 讙讚讜诇 讘诪讛 砖讗诪专讛 诇讜 转讞诇讛 '讗讬诪讗 讚诇注讘讚 诇讬 讞讚讗 诪住转讜专讬转讗' 诇诪讛 讘拽砖讛 讻诇讬 砖诇 注住拽 注谞讬讬诐 讜诇讗 讗诪专讛 注诇 讗专讙讝 砖诇 讗讘谞讬诐 讟讜讘讜转 讜讻讬讜爪讗? 讜讘讝讛 谞讬讞讗 讻讬 讻讜谞转讛 注诇 讛住讬讘讛 讛诪转讙诇讙诇转 讜讻讗诪讜专.



讗指诪址专 专址讘 讬职讛讜旨讚指讛: 砖讈讜止专 砖讈侄讛执拽职专执讬讘 讗指讚指诐 讛指专执讗砖讈讜止谉, 拽侄专侄谉 讗址讞址转 讛指讬职转指讛 诇讜止 讘旨职诪执爪职讞讜止 (转讛诇讬诐 住讟, 诇讘). 谞专讗讛 诇讬 讘住"讚 讛讟注诐 砖讘专讗 诇讜 讛拽讚讜砖 讘专讜讱 讛讜讗 砖讜专 讻讝讛 诇讛拽专讬讘讜 诇专诪讜讝 诇讜 讗诐 讝讜讻讛 讬诪转讬拽 讛讙讘讜专讜转 砖讛诐 讘爪讚 砖诪讗诇 讘讞住讚讬诐 砖讛诐 讘爪讚 讬诪讬谉 讜讗讝 讬讛讬讜 讘讘讞讬谞转 讛诪爪讜注 砖讛讜讗 诪拽讜诐 讛诪爪讞.
讙诐 专诪讝 诇讜 砖讬转驻讜住 讘注讜诇诐 讛讝讛 诪讚转 讛谞砖转讜讜谉 讜讗讝 讬讛讬讛 讗诪爪注讬 砖诇诐 讘讻诇 注谞讬讬谞讬讜 讜专诪讝 诇讜 讝讛 讘拽专谉 砖讘讜 讬谞讙讞 讛砖讜专 诇专诪讜讝 诇讜 砖讙诐 讛讜讗 讬谞讙讞 讛拽诇讬驻讜转 讜讛讞讬爪讜谞讬诐 注诇 驻讬 诪讚转 讛谞砖转讜讜谉 讜讘讝讛 讬爪诇讬讞 讜讬诪爪讗 讟讜讘.
讗讜 讬讜讘谉 专诪讝 注诇 转讬拽讜谉 讛注讜诇诪讜转 砖谞转拽谞讜 讘砖诐 诪"讛 讛讞讚砖 砖讬爪讗 注诇 讛诪爪讞.



讻旨指诇 诪址注植砖讉值讛 讘旨职专值讗砖讈执讬转 讘旨职拽讜止诪指转指谉 谞执讘职专职讗讜旨 讜讻讜' (讘专讗砖讬转 讘, 讗). 谞专讗讛 诇讬 讘住"讚 爪执讘职讬讜止谞指诐 讚址注职转旨指诐 拽讜止诪指转指谉 专讗砖讬 转讬讘讜转 爪侄讚侄拽 诇专诪讜讝 砖讛讻诇 讘爪讚拽 讜讬讜砖专 谞讘专讗讜.



驻旨指转址讞 砖讉址专 讛指注讜止诇指诐 讜职讗指诪址专: "讬职讛执讬 讻职讘讜止讚 讛殖' 诇职注讜止诇指诐 讬执砖讉职诪址讞 讛殖' 讘旨职诪址注植砖讉指讬讜" (转讛诇讬诐 拽讚, 诇讗) (讘专讗砖讬转 讗, 讬讘). 讛拽讜砖讬讗 讬讚讜注讛 诪讛 砖讬讬讻讜转 讬砖 诇驻住讜拽 讝讛 注诐 注谞讬谉 讝讛 讚谞砖讗讜 讛讚砖讗讬诐 拽诇 讜讞讜诪专 讜诇讗 讬爪讗讜 讘注专讘讜讘讬讗?
讜谞专讗讛 诇讬 讘住"讚 讚讗讬转讗 讘讙讬讟讬谉 (讙讬讟讬谉 谞讝:) 转谞讗 诪注砖讛 讘讗专讘注 诪讗讜转 讬诇讚讬诐 讜讬诇讚讜转 砖谞砖讘讜 诇拽诇讜谉 驻讬专讜砖 讬诇讚讬诐 诇诪砖讻讘 讝讻讜专 讜讬诇讚讜转 诇拽讜讘讛 砖诇 讝讜谞讜转 讜讻讗砖专 讛讜诇讬讻讜诐 讚专讱 讛讬诐 讜讛专讙讬砖讜 注诇 诪讛 讛诐 诪转讘拽砖讬诐 讜注诇 诪讛 诪讜诇讬讻讬诐 讗讜转诐 讗诪专讜 讝讛 诇讝讛 讗诐 讗谞讜 讟讜讘注讬谉 讘讬诐 讗谞讞谞讜 讘讗讬谉 诇讞讬讬 注讜诇诐 讛讘讗, 讚专砖 诇讛诐 讛讙讚讜诇 砖讘讛诐 讗指诪址专 讗植讚止谞指志讬 诪执讘指旨砖指讈谉 讗指砖执讈讬讘 讗指砖执讈讬讘 诪执诪职旨爪只诇讜止转 讬指诐 (转讛诇讬诐 住讞, 讻讙) '诪执讘指旨砖指讈谉 讗指砖执讈讬讘' 诪讘讬谉 砖讬谞讬 讗专讬讛 '讗指砖执讈讬讘 诪执诪职旨爪只诇讜止转 讬指诐' 讗诇讜 砖讟讜讘注讬谉 讘讬诐, 讻讬讜谉 砖砖诪注讜 讬诇讚讜转 讻讱 拽驻爪讜 讻讜诇谉 讜谞驻诇讜 诇转讜讱 讛讬诐 谞砖讗讜 讬诇讚讬诐 拽诇 讜讞讜诪专 讘注爪诪谉 讜讗诪专讜 讜诪讛 讛诇诇讜 砖讚专讻谉 诇讻讱 讻讱 讗谞讜 砖讗讬谉 讚专讻讬谞讜 诇讻讱 注诇 讗讞转 讻诪讛 讜讻诪讛, 驻讬专讜砖 讗诇讜 讛讬诇讚讜转 砖讚专讻谉 诇转砖诪讬砖 讜讗讬谉 拽诇讜谞谉 诪专讜讘讛 讻拽诇讜谉 砖诇谞讜 砖讗讬谉 讚专讻诐 砖诇 讝讻专讬诐 诇砖讻讘 注诪讛诐 讗祝 讛诐 拽驻爪讜 诇转讜讱 讛讬诐 讜注诇讬讛诐 讛讻转讜讘 讗讜诪专 '讻执旨讬 注指诇侄讬讱指 讛止专址讙职谞讜旨 讻指诇 讛址讬旨讜止诐 谞侄讞职砖址讈讘职谞讜旨 讻职旨爪止讗谉 讟执讘职讞指讛' (转讛诇讬诐 诪讚, 讻讙) 注讚 讻讗谉.
讜讛谞讛 谞讜讚注 讻讬 讘谞讬 讗讚诐 谞讚诪讜 诇讗讬诇谞讜转 讚讻转讬讘 讻旨执讬 讛指讗指讚指诐 注值抓 讛址砖旨讉指讚侄讛 (讚讘专讬诐 讻, 讬讟) 讜讙诐 谞讚诪讜 诇注砖讘讬诐 讻诪讜 砖讗诪专讜 专讘讜转讬谞讜 讝"诇 (注讬专讜讘讬谉 谞讚.) 讘谞讬 讗讚诐 讚讜诪讬谉 诇注砖讘讬 讛砖讚讛 讛诇诇讜 谞讜爪爪讬谉 讜讛诇诇讜 谞讜讘诇讬谉 讜讛讗讬诇谞讜转 注讜砖讬谉 驻讬专讜转 讛诐 讚诪讬讜谉 讟驻讬 诇谞砖讬诐 讗砖专 讘讘讬讗讛 砖讘讗讬诐 注诇讬讛诐 注讜砖讬谉 砖诪转注讘专讬诐 讜讬讜诇讚讬谉 讗讱 讛讚砖讗讬诐 讗讬谉 注讜砖讬谉 驻讬专讜转 讜讚讜诪讬谉 讬讜转专 诇讝讻专讬诐 讗砖专 讘讘讬讗讛 砖讘讗讬诐 注诇讬讛诐 讗讬谉 讬讜爪讗 驻专讬 讻讬 讗讬谉 讛讝讻专 诪转注讘专 讘讘讬讗讛 砖讘讗讬谉 注诇讬讜.
讗砖专 注诇 讻谉 诪诪讛 砖爪讜讛 讛砖诐 讬转讘专讱 诇讗诇谞讜转 砖诇讗 讬爪讗讜 讘注专讘讜讘讬讬讗 讬砖 诇谞砖讬诐 诇诇诪讜讚 诪讝讛 砖诇讗 讬砖讘讜 讘注专讘讜讘讬讗 讘拽讜讘讛 砖诇 讝讜谞讜转 诇讻讱 讻讗砖专 讛专讙讬砖讜 砖诪讙诪转诐 诇讛讜砖讬讘诐 讘拽讜讘讛 砖诇 讝讜谞讜转 拽驻爪讜 讜谞驻诇讜 诇讬诐 讜讻诪讜 砖讛讚砖讗讬诐 注砖讜 拽诇 讜讞讜诪专 诪谉 讛讗讬诇谞讜转 砖诇讗 诇爪讗转 讘注专讘讜讘讬讗 讻谉 讛讝讻专讬诐 砖讚讜诪讬谉 讬讜转专 诇讚砖讗讬谉 注砖讜 拽诇 讜讞讜诪专 诪谉 讛谞砖讬诐 砖讚讜诪讬谉 讬讜转专 诇讗讬诇谞讜转 讜讙诐 讛诐 拽驻爪讜 讜谞驻诇讜 诇讬诐 讻讚讬 砖诇讗 讬注砖讜 讛专注 砖讞砖讘讜 诇注砖讜转 诇讛诐 诇讻谉 讻砖专讗讛 砖专 讛注讜诇诐 讛拽诇 讜讞讜诪专 砖注砖讜 讛讚砖讗讬诐 爪驻讛 讘专讜讞 讛拽讜讚砖 讗砖专 注转讬讚讬谉 讬砖专讗诇 诇拽讚砖 砖诐 砖诪讬诐 讘注谞讬谉 讛讚讜诪讛 诇讝讛 砖讛讬诇讚讜转 砖讚讜诪讬谉 诇讗讬诇谞讜转 讬拽讚砖讜 砖诐 砖诪讬诐 讘谞驻讬诇转诐 诇讬诐 讜讗讝 讛讬诇讚讬诐 砖讚讜诪讬谉 诇讚砖讗讬诐 讬砖讗讜 拽诇 讜讞讜诪专 讘注爪诪谉 讻诪讜 讛拽诇 讜讞讜诪专 砖诇 讛讚砖讗讬诐 讜注诇 讬讚讬 讻讱 讬拽讚砖讜 砖诐 砖诪讬诐 讘谞驻讬诇转诐 诇讬诐 讜注诇 讻谉 驻转讞 砖专 讛注讜诇诐 讜讗诪专 '讬职讛执讬 讻职讘讜止讚 讛殖' 诇职注讜止诇指诐' 讻讬 讘拽讚讜砖 砖诐 砖诪讬诐 谞专讗讛 讻讘讜讚 讛砖诐 讬转讘专讱 讜'讬执砖讉职诪址讞 讛殖' 讘旨职诪址注植砖讉指讬讜' 讛诐 讗诇讜 讛讗专讘注 诪讗讜转 讬诇讚讬诐 讜讬诇讚讜转 砖讛驻讬诇讜 注爪诪谉 诇讬诐 讘注讘讜专 讻讘讜讚讜.
讜注讜讚 谞专讗讛 诇讬 讘住"讚 讚讬讚讜注 讚砖专 讛注讜诇诐 讛讜讗 诪诇讗讱 诪讟"讟 讗砖专 讛拽讚讜砖 讘专讜讱 讛讜讗 讛讜专讬讚 谞砖诪转讜 诇注讜诇诐 讛讝讛 讜诇拽讞讛 讞谞讜讱 讘谉 讬专讚 (讘专讗砖讬转 讛, 讻讙) 讜讗讞专 讗砖专 讞讬 讘注讜诇诐 讛讝讛 砖住"讛 砖谞讬诐 讛注诇讛 讛拽讚讜砖 讘专讜讱 讛讜讗 讗转 讙讜驻讜 诇诪注诇讛 讜讛驻讻讜 诇讗砖 讜讛砖诇讬讟讜 注诇 讛诪诇讗讻讬诐 讜讬讚讜注 讛讟注诐 砖注砖讛 讛拽讚讜砖 讘专讜讱 讛讜讗 讻谉 诇讛注诇讜转 讙讜祝 讗讚诐 讞诪专讬 诇讛砖诇讬讟讜 注诇 讛诪诇讗讻讬诐 诪驻谞讬 砖讛讗讚诐 砖讛讜讗 讞讜诪专讬 讗砖专 诪拽讚砖 注爪诪讜 注诇 讬讚讬 砖诪拽讬讬诐 讜注讜砖讛 专爪讜谉 讛砖诐 讬转讘专讱 讗讝 讛讜讗 讞讘讬讘 诇驻谞讬 讛拽讚讜砖 讘专讜讱 讛讜讗 讬讜转专 诪谉 讛诪诇讗讱 砖讛讜讗 注讬拽专讜 专讜讞谞讬 讜注砖讬讬转讜 专爪讜谉 讛讬讗 讟讘注讬转 讗爪诇讜 砖讚专讻讜 讘讻讱 诪讛 砖讗讬谉 讻谉 讛讗讚诐 砖注讬拽专讜 讞讜诪专讬 讗讬谉 讚专讻讜 讘讻讱 讜诇讻谉 讘讞专 讛砖诐 讬转讘专讱 诇讛注诇讜转 讙讜祝 砖注讬拽专讜 讞讜诪专讬 诇讛驻讻讜 诇讗砖 讜诇讛砖诇讬讟讜 注诇 讛诪诇讗讻讬诐.
讜讛谞讛 讛拽诇 讜讞讜诪专 砖注砖讜 讛讚砖讗讬诐 讛讜讗 讘谞讜讬 讜诪讬讜住讚 注诇 驻讬 住讘专讛 讝讜 讚讗讬讻讗 诇诪讬诪专 讬砖 讬转专讜谉 诇诪讬 砖讚专讻讜 讘讻讱 注诇 诪讬 砖讗讬谉 讚专讻讜 讘讻讱 讻讬 诇讻谉 讗诪专讜 讛讚砖讗讬诐 讜诪讛 讗讬诇谞讜转 砖讗讬谉 讚专讻谉 讘讻讱 爪讜讛 讗讜转诐 砖诇讗 诇爪讗转 讘注专讘讜讘讬讗 讗谞讜 砖讚专讻讬谞讜 讘讻讱 注诇 讗讞转 讻诪讛 讜讻诪讛 讜诪讝讗转 讛住讘专讛 谞讜讚注 讛讟注诐 砖讬讛讬讛 讛讗讚诐 讞讘讬讘 诇驻谞讬 讛拽讚讜砖 讘专讜讱 讛讜讗 讻砖诪拽讚砖 注爪诪讜 讘拽讬讜诐 诪爪讜转讜 讬转讘专讱 讬讜转专 诪谉 讛诪诇讗讱 讜诪讛讗讬 讟注诪讗 讝讻讛 砖专 讛注讜诇诐 讘讻讘讜讚 讛讝讛 砖讛砖诇讬讟讜 注诇 讛诪诇讗讻讬诐.
讜诇讻谉 讗讞专 砖谞砖讗讜 讚砖讗讬诐 拽诇 讜讞讜诪专 讘注爪诪谉 讗砖专 诪讝讛 讛拽诇 讜讞讜诪专 谞讜讚注讛 住讘专讛 讝讜 砖讬砖 讬转专讜谉 诇诪讬 砖讚专讻讜 讘讻讱 注诇 诪讬 砖讗讬谉 讚专讻讜 讘讻讱 讗讝 砖专 讛注讜诇诐 砖讛讜讗 诪诇讗讱 诪讟"讟 专讗讛 砖住讘专讛 讝讜 讗砖专 注诇讬讛 讘谞讜讬 拽诇 讜讞讜诪专 讝讛 讛讬讗 谞讜讙注转 讗诇讬讜 砖讙诐 讛讜讗 注转讬讚 讛拽讚讜砖 讘专讜讱 讛讜讗 诇讛讜专讬讚讜 诇注讜诇诐 讛讝讛 讜诇转转 讗讜转讜 讘讙讜祝 讗讚诐 讞讜诪专讬 砖讛讜讗 讞谞讜讱 讘谉 讬专讚 讜讗讞专 讻讱 讬注诇讛讜 注诐 讛讙讜祝 讛讝讛 诇砖诪讬 诪专讜诐 讜讬砖诇讬讟讛讜 注诇 讛诪诇讗讻讬诐 砖讙诐 讛讚讘专 讛讝讛 讟注诪讜 讘谞讜讬 注诇 驻讬 住讘专讛 讝讜 砖注砖讛 讛拽讚讜砖 讘专讜讱 讛讜讗 讻谉 诇讛讘讬讗讜 讘讙讜祝 讗讚诐 讞讜诪专讬 讜诇讛注诇讜转讜 诇诪注诇讛 诪驻谞讬 砖讙讜祝 讗讚诐 讞讜诪专讬 讗砖专 讬转谞讛讙 讘拽讚讜砖讛 诇诪讟讛 讛讜讗 讞讘讬讘 诇驻谞讬 讛拽讚讜砖 讘专讜讱 讛讜讗 讬讜转专 诪讙讜祝 讛诪诇讗讱 砖注讬拽专讜 专讜讞谞讬 讜讚专讻讜 讘讻讱 诇讛转谞讛讙 讘拽讚讜砖讛.
讜注诇 讻谉 讗诪专 砖专 讛注讜诇诐 诪讟"讟 驻住讜拽 '讬职讛执讬 讻职讘讜止讚 讛殖' 诇职注讜止诇指诐 讬执砖讉职诪址讞 讛殖' 讘旨职诪址注植砖讉指讬讜' 讻诇讜诪专 讬转专讗讛 讻讘讜讚 讛' 注诇 讬讚讬 讛注讜诇诐 讛诐 讘专讜讗讬讜 砖注讜砖讬诐 专爪讜谞讜 讗讱 讬砖诪讞 讛' 讬讜转专 讘诪注砖讬讜 讗诇讜 讘谞讬 讗讚诐 砖谞讗诪专讛 讘专讬讗转讜 讘诇砖讜谉 注砖讬讛 讚讻转讬讘 谞址注植砖侄讉讛 讗指讚指诐 讘职旨爪址诇职诪值谞讜旨 (讘专讗砖讬转 讗, 讻讜) 讻讬 讻谉 讚专砖讜 讞讻诪讬谞讜 讝"诇 注诇 驻住讜拽 讻执旨讬 谞执讞址诪职转执旨讬 讻执旨讬 注植砖执讉讬转执诐 (讘专讗砖讬转 讜, 讝) 讚拽讗讬 注诇 讗讚诐 砖谞讗诪专讛 讘专讬讗转讜 讘诇砖讜谉 注砖讬讛 讜讻诪讜 砖驻讬专砖 专讘讬谞讜 诪讛专"诐 讗诇砖讬讱 讝"诇 讜诇讝讛 讗诪专 '讬执砖讉职诪址讞 讛殖'' 讬讜转专 '讘旨职诪址注植砖讉指讬讜' 讗诇讜 讘谞讬 讗讚诐 砖讬砖 诇讛诐 讬转专讜谉 注诇 讛诪诇讗讻讬诐 讻讗砖专 诪拽讚砖讬谉 注爪诪谉 诪驻谞讬 讚讗诇讜 讚专讻谉 讘讻讱 讜讗诇讜 讗讬谉 讚专讻谉 讘讻讱.
讜讘讗讜驻谉 讗讞专 谞专讗讛 诇讬 讘住"讚 诇驻专砖 讛诪讗诪专 讛谞讝讻专 讻讬 讬讚讜注 砖讬讜诐 专讗砖讜谉 讘砖讘讜注 讛讜讗 讘讞讬谞转 讞住讚 砖砖诐 讗讞讜讝 讗讘专讛诐 讗讘讬谞讜 注"讛 讜讬讜诐 砖谞讬 讛讜讗 讘讞讬谞转 讙讘讜专讛 砖砖诐 讗讞讜讝 讬爪讞拽 讗讘讬谞讜 注"讛 讜讬讜诐 砖诇讬砖讬 讘讞讬谞转 转驻讗专转 砖砖诐 讗讞讜讝 讬注拽讘 讗讘讬谞讜 注"讛 讜讘讝讛 驻专砖转讬 讘住"讚 讛讟注诐 讚讘讬转 专讗砖讜谉 讜砖谞讬 谞讞专讘讜 讜讘讬转 砖诇讬砖讬 讬讛讬讛 拽讬讬诐 诇注讜诇诐 讚讗诪专讜 专讘讜转讬谞讜 讝"诇 讘讬转 专讗砖讜谉 讛讬讛 讘讝讻讜转 讗讘专讛诐 讗讘讬谞讜 注"讛 讜讘讬转 砖谞讬 讘讝讻讜转 讬爪讞拽 讗讘讬谞讜 注"讛 讜讘讬转 砖诇讬砖讬 讘讝讻讜转 讬注拽讘 讗讘讬谞讜 注"讛.
讜讛谞讛 讘讬讜诐 专讗砖讜谉 谞讗诪专 '讻执旨讬 讟讜止讘' (讘专讗砖讬转 讗, 讚) 诇讻谉 讘讬转 专讗砖讜谉 砖讛讜讗 讘讝讻讜转 讗讘专讛诐 讗讘讬谞讜 注"讛 砖讗讞讜讝 讘讞住讚 砖讛讜讗 讻谞讙讚 讬讜诐 专讗砖讜谉 讛讬讛 诪讛讜讚专 讜谞讘谞讛 注诇 讬讚讬 砖诇诪讛 讛诪诇讱 注"讛 讜讛讬讛 砖诇诐 讘讞诪砖讛 讚讘专讬诐 讻谞讙讚 讞诪砖讛 讗讜转讬讜转 '讻执旨讬 讟讜止讘' 讗讘诇 讘讬转 砖谞讬 砖讛讬讛 讘讝讻讜转 讬爪讞拽 讗讘讬谞讜 注"讛 砖讛讜讗 讻谞讙讚 讬讜诐 砖谞讬 砖诇讗 谞讗诪专 讘讜 '讻执旨讬 讟讜止讘' 讞住专 讞诪砖讛 讚讘专讬诐 砖讛诐 讻谞讙讚 讞诪砖讛 讗讜转讬讜转 '讻执旨讬 讟讜止讘' 讜注讜讚 谞讘谞讛 注诇 讬讚讬 住讬讜注 诪诇讱 驻专住 砖讛讜讗 诇砖讜谉 驻专讜住讛 讜谞讞专讘 注诇 讬讚讬 砖谞讗转 讞谞诐 砖讛讜讗 驻讬专讜讚 讛诇讘讘讜转 讜讞诇讜拽转谉 讝讛 诪讝讛 讻讬 讛讜讛 讻谞讙讚 讬讜诐 砖谞讬 砖诇讗 讛讬讛 讘讜 讘专讬讗讛 讙诪讜专讛 讗诇讗 讛讬讛 讘讜 注谞讬谉 讞诇讜拽讛 讜讛讘讚诇讛 讘讬谉 诪讬诐 诇诪讬诐 讜诇讻谉 讗诪专讜 讗讬谉 诪转讞讬诇讬谉 讘讬讜诐 砖谞讬.
讗诪谞诐 讘讬讜诐 讛砖诇讬砖讬 砖讛讬讛 讘讞讬谞转 讬注拽讘 讗讘讬谞讜 注"讛 讛讜讻驻诇 讘讜 '讻执旨讬 讟讜止讘' (讘专讗砖讬转 讗, 讬讘) 讜讻诇 讻驻诇 诪讜专讛 注诇 讛拽讬讜诐 讻诪讜 砖讗诪专 讬讜住祝 讛爪讚讬拽 注"讛 诇驻专注讛 讜职注址诇 讛执砖指旨讈谞讜止转 讛址讞植诇讜止诐 讗侄诇 驻址旨专职注止讛 驻址旨注植诪指讬执诐 (讘专讗砖讬转 诪讗, 诇讘) 讻讬 谞讻讜谉 讛讚讘专 诪讗转 讛讗诇讛讬诐 讜诪诪讛专 讛讗诇讛讬诐 诇注砖讜转讜 讜诪讗讞专 砖谞讻驻诇 讘讜'讻执旨讬 讟讜止讘' 讛讜讗 住讬诪谉 诪讜讘讛拽 诇讘讬转 砖诇讬砖讬 砖讛讜讗 讻谞讙讚讜 砖讬讛讬讛 诇讜 拽讬讜诐 讜讛注诪讚讛 诇注讜诇诐 讜诇讗 讬讞专讘 讚诪讜专讛 讻讬 谞讻讜谉 讛讚讘专 诪注诐 讛讗诇讛讬诐. 讙诐 讬砖转诇砖诇 讘讜 砖驻注 诪讻诇 讬讜"讚 住驻讬专讜转 砖讛诐 讻谞讙讚 讘' 驻注诪讬诐 '讻执旨讬 讟讜止讘' 砖讛诐 注砖专讛 讗讜转讬讜转. 讙诐 讛诐 讻谞讙讚 讞诪砖讛 讞住讚讬诐 讜讞诪砖讛 讙讘讜专讜转 讘诪讬转讜拽谉 讝讛 讘讝讛 砖讛诐 注砖专讛. 讜讛谞讛 砖谞讬 驻注诪讬诐 '讻执旨讬 讟讜止讘' 注讜诇讛 诪住驻专 '爪址讚' [47脳2=94] 讜讘讝讛 讬讜讘谉 讘住"讚 专诪讝 讛讻转讜讘 注址诇 爪址讚 转执旨谞指旨砖值讉讗讜旨 (讬砖注讬讛 住讜, 讘) 专诪讝 讘讝讛 注诇 讘讬转 砖诇讬砖讬 砖讛讜讗 讻谞讙讚 讬讜诐 砖诇讬砖讬 砖谞讗诪专 讘讜 砖谞讬 驻注诪讬诐 '讻执旨讬 讟讜止讘' 砖诪住驻专诐 '爪址讚' 讜讝讛讜 砖谞讗诪专 '转执旨谞指旨砖值讉讗讜旨' 砖讬砖讗专 拽讬讬诐 诇注讜诇诐 讜诇讗 讬讞专讘 讗诇讗 转谞砖讗讜 讘讜 讜注诇 讘专讻讬诐 讛讜讗 转讬拽讜谉 讛讬住讜讚 砖诪转讬讬讞住 诇讘专讻讬诐 转砖注砖注讜 砖诇讗 讬砖讗专 砖诐 驻讙诐 注讜讚 讻诇诇.
讜讘讝讛 讬讜讘谉 讘住"讚 专诪讝 讛讻转讜讘 讬职讞址讬值旨谞讜旨 诪执讬止旨诪指讬执诐 讜旨讘址讬旨讜止诐 讛址砖职旨讈诇执讬砖执讈讬 讬职拽执诪值谞讜旨 讜职谞执讞职讬侄讛 诇职驻指谞指讬讜 (讛讜砖注 讜, 讘) 驻讬专讜砖 '诪执讬止旨诪指讬执诐' 讛诐 讬讜诐 专讗砖讜谉 讜讬讜诐 砖谞讬 砖讬讛讬讛 讻谞讙讚诐 诪拽讚砖 专讗砖讜谉 讜诪拽讚砖 砖谞讬 砖讛诐 讞讬讬诐 诇讬砖专讗诇 讗讱 讘砖谞讬讛诐 转讚诪讛 讗讜诪转 讬砖专讗诇 诇讞讜诇讛 砖注讚讬讬谉 诇讗 拽诐 诪诪讟转讜 讗诇讗 谞住转诇拽 讛讞讜诇讬 诪诪谞讜 诇驻讬 砖注讛 讜讛讜讗 注讜讚谞讜 讞诇讜砖 讛诪讝讙 讜转砖 讻讞 砖讗讬谞讜 讬讻讜诇 诇拽讜诐 诪谉 讛诪讟讛 讜诇讻谉 讘谞拽诇 讗驻砖专 砖讬讞讝讜专 注诇讬讜 讛讞讜诇讬 讻谉 讘砖谞讬 诪拽讚砖讬诐 砖讛诐 讻谞讙讚 砖谞讬 讬诪讬诐 讛谞讝讻专 诇讗 谞转拽讬讬诪讜 讘讛诐 讗诇讗 谞讞专讘讜 讜讞讝专讜 诇诪讞诇转诐 讗讘诇 '讘址旨讬旨讜止诐 讛址砖职旨讈诇执讬砖执讈讬' 讛讜讗 诪拽讚砖 砖诇讬砖讬 砖讛讜讗 讻谞讙讚 讬讜诐 砖诇讬砖讬 '讬职拽执诪值谞讜旨' 转讞诇讛 诪谉 讛诪讟讛 砖诇讗 讬砖讗专 诇谞讜 砖讜诐 诪讬讞讜砖 讜讞讜诇讬 拽讟谉 诪讞讜诇讬 讛谞驻砖 讜讗讝 '谞执讞职讬侄讛 诇职驻指谞指讬讜' 讘诇转讬 砖讜诐 诪住讱 诪讘讚讬诇 讘讬谞讬谞讜 诇讘讬谉 讗讜专 讛砖讻讬谞讛 讜诇讻讱 讬砖讗专 拽讬讬诐 诇注讜诇诐 讜诇讗 讬讞专讘 讜诇讗 讬讛讬讛 注讜讚 讙诇讜转 诇讬砖专讗诇.
讜讘讝讛 诪讜讘谉 砖驻讬专 讛讟注诐 砖谞讻驻诇 '讻执旨讬 讟讜止讘' 讘讬讜诐 讛砖诇讬砖讬 诪驻谞讬 砖讛讜讗 讻谞讙讚 讘讬转 砖诇讬砖讬 砖讬讘谞讛 讘讘"讗 砖讘讜 转讛讬讛 讟讜讘讛 讻驻讜诇讛 讜砖诇讬诪讛 讛谉 诇谞驻砖讜转 讛谉 诇讙讜驻讬诐 讻讬 讘讝诪谉 讛讝讛 讬转讘专专讜 讻诇 谞讬爪讜爪讬 拽讚讜砖讛 讛砖讬讬讻讬诐 诇谞驻砖讜转 讜诇讗 讬砖讗专 砖讜诐 讞讜诇讬 诇谞驻砖 讻诇诇 诪讛 砖讗讬谉 讻谉 讘讘讬转 专讗砖讜谉 讜砖谞讬 讛讬讛 讙讗讜诇讛 讜讞讬专讜转 诇讙讜驻讬诐 砖诇讗 讛讬讜 诪砖讜注讘讚讬诐 诇讙讜讬诐 讗讘诇 诇讗 讛讬讛 讙讗讜诇讛 讜讞讬专讜转 砖诇讬诪讛 诇谞驻砖讜转 讻讬 注讚讬讬谉 诇讗 谞讟讛专讜 诪谉 讛住讬讙讬诐 砖诇 讛讞讬爪讜谞讬诐 讜诇讗 谞砖诇诐 讘讬专讜专诐 讜专驻讜讗转诐 讜诇讻谉 谞讻驻诇 讘讜 讻讬 讟讜讘 诇专诪讜讝 注诇 讘讬转 砖诇讬砖讬 砖讛讜讗 讻谞讙讚讜 讬讛讬讛 讟讜讘 讙诪讜专 诇谞驻砖讜转 讜讟讜讘 讙诪讜专 诇讙讜驻讬诐.
谞诪爪讗 诇驻讬 讝讛 讘讬转 砖诇讬砖讬 砖讬讘谞讛 讘讘"讗 讛讜讗 讻谞讙讚 讬讜诐 砖诇讬砖讬 砖讛讜讻驻诇 讘讜 讻讬 讟讜讘 讛诪讜专讛 注诇 讟讜讘讛 讻驻讜诇讛 讜砖诇讬诪讛 诇谞驻砖讜转 讜诇讙讜驻讬诐 讻讬 讘讗讜转讜 讝诪谉 谞讙诪专 讜谞砖诇诐 讘讬专讜专 讻诇 谞讬爪讜爪讬 拽讚讜砖讛 讛砖讬讬讻讬诐 诇谞专"谉 [谞驻砖 专讜讞 谞砖诪讛] 砖诇 讬砖专讗诇 讜讘讝讛 诪讜讘谉 讛讟注诐 砖讙讝专 讛拽讚讜砖 讘专讜讱 讛讜讗 注诇 讛讗讬诇谞讜转 讗砖专 谞讘专讗讜 讘讗讜转讜 讛讬讜诐 砖诇讗 讬爪讗讜 讘注专讘讜讘讬讗 讗诇讗 讻诇 讗讞讚 诇诪讬谞讜 讻讬 讗讜转讜 讛讬讜诐 讛讜讗 讻谞讙讚 讝诪谉 讘讬转 砖诇讬砖讬 砖讘讗讜转讜 讛讝诪谉 讜讬讙诪专 转讬拽讜谉 讜讘讬专讜专 谞讬爪讜爪讬 讛拽讚讜砖讛 砖讛诐 讞诇拽讬 讛谞驻砖讜转 讜诇讗 讬砖讗专 注讜讚 谞讬爪讜抓 讗讞讚 讘注专讘讜讘讬讗 讗诇讗 讻诇 谞爪讜抓 谞讚讘拽 讘砖专砖讜 讜诪拽讜诪讜 砖讘讗讜转讜 讝诪谉 讬转拽讬讬诐 诪讗诪专 讛讻转讜讘 讛执谞值旨讛 讗指谞止讻执讬 砖止讈诇值讞址 诇指讻侄诐 讗值转 讗值诇执讬指旨讛 讛址谞指旨讘执讬讗 讜讻讜' 讜职讛值砖执讈讬讘 诇值讘 讗指讘讜止转 注址诇 讘指旨谞执讬诐 讜职诇值讘 讘指旨谞执讬诐 注址诇 讗植讘讜止转指诐 (诪诇讗讻讬 讙, 讻讙-讻讚) 砖诇讗 讬讛讬讜 讛谞专"谉 [谞驻砖 专讜讞 谞砖诪讛] 讘注专讘讜讘讬讬讗 讻讗砖专 讛诐 注转讛 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 讛讙诇讙讜诇讬诐.
讜讛谞讛 讛讗讬诇谞讜转 讛诐 专讜诪讝讬诐 诇谞砖诪讜转 讛讙讚讜诇讬诐 讜讛讚砖讗讬诐 专讜诪讝讬诐 诇谞砖诪讜转 讛拽讟谞讬诐 讜诇注转讬讚 诪诇讘讚 砖讬讛讬讜 讛谞砖诪讜转 讛讙讚讜诇讬诐 诪讜讘专专讬诐 讜注讜诪讚讬诐 讘诇讗 注专讘讜讘讬讬讗 讗诇讗 讙诐 讛谞砖诪讜转 讛拽讟谞讬诐 讗砖专 注讬拽专诐 讛讬讜 诪注讜专讘讬诐 讘讬讜转专 诪讞诪转 拽讜讟谞诐 讬讛讬讜, 讙诐 讻谉 注转讛 诪讘讜专专讬诐 讜注讜诪讚讬诐 讘诇讗 注专讘讜讘讬讗. 讜诇讻谉 讻砖讙讝专 讛拽讚讜砖 讘专讜讱 讛讜讗 注诇 讛讗讬诇谞讜转 砖专讜诪讝讬诐 注诇 谞砖诪讜转 讛讙讚讜诇讬诐 砖诇讗 讬爪讗讜 讘注专讘讜讘讬讗 讗讝 谞砖讗讜 讛讚砖讗讬诐 砖讛诐 专讜诪讝讬诐 诇谞砖诪讜转 讛拽讟谞讬诐 拽诇 讜讞讜诪专 讘注爪诪谉 讜诪讛 讗讬诇谞讜转 讗砖专 诇驻讬 讙讜讚诇谉 讗讬谉 讚专讻谉 诇爪讗转 讘注专讘讜讘讬讗 讗诪专 讛拽讚讜砖 讘专讜讱 讛讜讗 讗谞讜 注诇 讗讞转 讻诪讛 讜讻诪讛 讜诪讬讚 讻诇 讗讞讚 讬爪讗 诇诪讬谞讛讜.
讜诇讻谉 讻讬讜谉 砖专讗讛 砖专 讛注讜诇诐 砖讛讜讗 诪讟"讟 砖专 讛驻谞讬诐 砖讛讜讗 讛诪诇讬抓 讟讜讘 讘注讚 讬砖专讗诇 转诪讬讚 砖讙诐 讛讚砖讗讬诐 砖讛诐 专讜诪讝讬诐 讗诇 讛谞砖诪讜转 讛拽讟谞讬诐 诇讗 讬爪讗讜 讘注专讘讜讘讬讗 砖讝讛 讬讜专讛 注诇 讘讬专讜专 讻诇 讛谞砖诪讜转 砖讬讛讬讛 讘讝诪谉 讘讬转 砖诇讬砖讬 砖讛讜讗 讻谞讙讚 讗讜转讜 讛讬讜诐 讗讝 驻转讞 讜讗诪专 '讬职讛执讬 讻职讘讜止讚 讛殖' 诇职注讜止诇指诐' 讻诇讜诪专 讻讘讜讚 讛' 讗砖专 讬转讙诇讛 讘讘讬转 砖诇讬砖讬 砖讘讜 讬讛讬讛 注讬拽专 讻讘讜讚 讛' 讬讛讬讛 拽讬讬诐 诇注讜诇诐 讚讻讬讜谉 砖谞砖诇诐 讘讬专讜专 讜转讬拽讜谉 讻诇 讛谞砖诪讜转 讗讝 诇讗 讬讛讬讛 注讜讚 讞专讘谉 讜讙诇讜转 讜讬砖讗专 讛讘讬转 拽讬讬诐 诇注讜诇诐 讘讻讘讜讚 讛' 讛讝讜专讞 讘讜 讜讙诐 讗讜转讜 讝诪谉 '讬执砖讉职诪址讞 讛殖' 讘旨职诪址注植砖讉指讬讜' 讗诇讜 讬砖专讗诇 砖讬讛讬讜 讻讜诇诐 爪讚讬拽讬诐 讜砖诇诪讬诐 讜诇讗 讬砖讗专 注诇讬讛诐 拽讟讙讜专讬诐 讜讙诐 讗诪专 '讬执砖讉职诪址讞 讛殖' 讘旨职诪址注植砖讉指讬讜' 诇专诪讜讝 砖讛讘讬转 讛讝讛 讬讛讬讛 诪注砖讛 砖诪讬诐 讜专诪讝 讙诐 讻谉 讘转讬讘转 讬砖诪讞 砖讛讜讗 讗讜转讬讜转 诪砖讬讞 砖讬诪诇讬讻讛讜 讘讗讜转讜 讝诪谉 讘注讜诇诐 讛讝讛.
讜诪讛 砖爪专讬讱 诇讛讘讬谉 注讜讚 讘诪讗诪专 讛谞讝讻专 讘诪讛 砖讗诪专 '谞指砖讉职讗讜旨 拽址诇志讜指讞止诪侄专 讘旨职注址爪职诪指谉' 讚谞专讗讛 诇砖讜谉 讬转专? 讜谞专讗讛 诇讬 讘住"讚 注诇 驻讬 诪讛 砖讗诪专 讛专讘 讘谞讬 讬砖砖讻专 (诪讗诪专讬 讞讚砖 讗诇讜诇 诪讗诪专 讘壮) 讚砖诇砖 注砖专讛 诪讬讚讜转 砖讛转讜专讛 谞讚专砖转 讘讛诐 讛诪讛 讻谞讙讚 讬"讙 诪讬讚讜转 砖诇 讗值鈥徶咀� 专址讞讜旨诐 讜职讞址谞旨讜旨谉 讜讻讜' 讜讛拽诇 讜讞讜诪专 讛讜讗 讻谞讙讚 诪讚转 讗值鈥徶咀� 讜讻砖讬讗诪专 讗讚诐 讚讘专 砖诇 拽诇 讜讞讜诪专 诪转注讜专专 讘讝讛 诪讚转 讗值鈥徶咀� 诇讛诪砖讱 诇讜 砖驻注 诪砖诐 讜讻转讘 讘砖诐 诪讛专讚"讘 [诪讜专讬谞讜 讛专讘 讚讜讘 讘注专 诪诪注讝专讬讟砖] 讝"诇 讻砖讛转驻诇诇 诪砖讛 专讘讬谞讜 注"讛 注诇 诪专讬诐 讗讞讜转讜 '讗值志诇 谞指讗 专职驻指讗 谞指讗 诇指讛旨' (讘诪讚讘专 讬讘, 讬讙) 专爪讛 诇注讜专专 讘讝讜 讛转驻诇讛 诪讚转 讗值志诇 诇诪砖讜讱 诇讛 诪砖诐 砖驻注 专驻讜讗讛, 讜讛砖讬讘 诇讜 讛拽讚讜砖 讘专讜讱 讛讜讗 讜职讗指讘执讬讛指 讬指专止拽 讬指专址拽 讘职旨驻指谞侄讬讛指 (讘诪讚讘专 讬讘, 讬讚) 讜讛讬讬谞讜 砖讗诪专 诇讜 拽诇 讜讞讜诪专 讻诪讜 砖讗诪专讜 专讘讜转讬谞讜 讝"诇 讜讛讬讬谞讜 专诪讝 诇讜 转诇诪讜讚 拽诇 讜讞讜诪专 讜讘讝讛 转转注讜专专 诪讚转 讗值志诇 注讚 讻讗谉 讚讘专讬讜 注讬讬谉 砖诐.
讜讛谞讛 讛拽诇 讜讞讜诪专 讛专讗砖讜谉 讛谞讗诪专 讘注讜诇诐 讛讜讗 拽诇 讜讞讜诪专 讝讛 砖讗诪专讜 讛讚砖讗讬诐 讜讛谞讛 讘讝讛 讛拽诇 讜讞讜诪专 讛专讗砖讜谉 驻转讞 讛砖注专 砖诇 诪讚转 讗值志诇 诇注爪诪谉 诇讛砖驻讬注 讘讛诐 讜讝讛讜 砖讗诪专 '谞指砖讉职讗讜旨 拽址诇 讜指讞止诪侄专 讘旨职注址爪职诪指谉' 讻诇讜诪专 诇爪讜专讱 注爪诪谉 诇讛专讬拽 注诇 讬讚讜 砖驻注 诪诪讚转 讗值志诇 讜讗诪专 谞砖讗讜 讜诇讗 讗诪专 讗诪专讜 诇专诪讜讝 砖注砖讜 讘讝讛 讛拽诇 讜讞讜诪专 谞砖讬讗讜转 讜诪注诇讛 诇注爪诪谉.
讜讚注 讻讬 诪讛 砖讗诪专 '谞指砖讉职讗讜旨 拽址诇志讜指讞止诪侄专' 讛讻讜谞讛 讚讗诪专讜 专讘讜转讬谞讜 讝"诇 (讚讘专讬诐 专讘讛 讬, 讜) 讗讬谉 诇讱 讻诇 注砖讘 砖讗讬谉 注诇讬讜 砖讜讟专 讜诪讜砖诇 砖诪讻讛 讘讜 讜讗讜诪专 诇讜 讙讚诇 注诇 讻谉 讗诇讜 讛讻讜讞讜转 讛专讜讞谞讬讬诐 讛诪诪讜谞讬诐 注诇 讛讚砖讗讬诐 驻转讞讜 讘讝讛 讛拽诇 讜讞讜诪专 讜驻砖讜讟.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讗 爪讘讬讜谞诐. 注讬讬谉 讘驻专砖"讬 注诇 讛转讜专讛 讘专讗砖讬转 讗 讻"讛:


转讜住' 讚"讛 讛专讻讬讘 讜讻讜' 诪讘注讬讗 诇讬讛 诇专' 讗讜砖注讬讗. 注讬讬谉 诇拽诪谉 驻讘 注"讘 转讜住' 讚"讛 讜诇讗驻讜拽讬:





讞讬讚讜砖讬 专讘讬 注拽讬讘讗 讗讬讙专

转讚"讛 讛专讻讬讘 砖谞讬 讚砖讗讬诐 讜讻讜' 讗"谞 讗驻讬诇讜 讘讗专抓 诪讘注讬讗 诇讬讛 诇专' 讗讜砖注讬' 讜讻讜' 讜讻"讻 讛专"砖 讘驻"讗 讚讻诇讗讬诐: 讜转诪讜讛 诇讬 讚讛讗 讛转讜住' 诪住拽讜 讘拽讬讚讜砖讬谉. 讜讻谉 讛注诇讛 讛专"砖 讘注爪诪讜 驻"讞 讚讻诇讗讬诐 讚专' 讗讜砖注讬' 讚拽讗诪专 讗讬谞讜 讞讬讬讘 讜讻讜' 讛讬讬谞讜 诪砖讜诐 讻诇讗讬 讻专诐 讗讬谞讜 讞讬讬讘. 讗讘诇 诪砖讜诐 讻诇讗讬 讝专注讬诐 讞讬讬讘 讘讞讟讛 讜砖注讜专讛 诇讞讜讚. 讗"讻 讙诐 诇专' 讗讜砖注讬' 转讬驻讜拽 诇讬' 讚讞讬讬讘 诪砖讜诐 讻诇讗讬 讝专注讬诐. 讜爪注"讙.
讜讘讗诪转 讛讜诪"诇 讚诪讘注讬 诇专' 讬讛讜讚讛 讚拽讗诪专 住驻"拽 讚讻诇讗讬诐 讚讗讬谞讜 讞讬讬讘 诪砖讜诐 讻诇讗讬 讝专注讬诐 注讚 砖讬讝专注 砖谞讬 讞讟讬诐 讜砖注讜专讛. 讗讜 讞讟讛 讜讘' 砖注讜专讬诐. 讜诪砖"讛 讗讬讘注讬' 诇讬讛 讗诐 讗住讜专 诪砖讜诐 讛专讻讘讛:





讞讬讚讜砖讬 讞转"住

讘注讬谞讗 讚讗讬爪讘讗 谞讛诪讗 诇讗诇拽讬谞讜. 谞专讗讛 砖专爪讛 诇讛拽专讬讘 拽专讘谉 讚讘"谞 诪讜转专 讘讝讛"讝 讜讘住讜祝 讝讘讞讬诐 注讘讬讚 砖讘讜专 诪诇讻讗 讛讻讬 讜专讘讗 诇诪讚讜 诇讛拽专讬讘 讘诪拽讜诐 砖诪注诇讛 讛讬诐 砖专讟讜谉 注"砖 讜讛"谞 诇讙讜讚讗 讚专讘讬转讗. 讗讱 讛转诐 砖讘讜专 诪诇讻讗 诇讗 讘注讬 诇谞住讜转 讛讬"转 讗诇讗 讛拽专讬讘 拽专讘谞讜 讜讛讘讬讗 讗砖 砖诇 讛讚讬讜讟 讜讗讜诇讬 拽讘诇讜 讛' 诇专讬讞 谞讞讜讞 讻讬 诪讬 注诇讛 砖诪讬诐 讜讬专讚 讗讱 讛讗讬 拽讬住专 专爪讛 诇谞住讜转 砖诇讗 讬讘讬讗 讗砖 诪讘讬转讜 讗讱 讬注专讜讱 诪讝讘讞讜 讜讬讘讜讗 讗砖 砖诇诪注诇讛 讜讬讗讻诇 拽专讘谞讜 讜讛讬讬谞讜 爪讘讬转 谞讛诪讗 诇讗诇拽讬谞讜 注"讚 诇讞诪讬 诇讗砖讬 讜讝讛 讗"讗 讗驻讬' 注"讬 转驻诇转 专"讬 讘谉 讞谞谞讬' 讻讬 讞"诇 讗专抓 讟诪讗讛 诪诇讗讛 拽诇讬驻讜转 讜专讜讞讬谉 讜注诇注讜诇讬谉 讜讛讬讬谞讜 讗"讗 讚谞驻讬砖 讞讬诇讬' 讜讻谉 讛讜讛 诇讘住讜祝 讗转讬 专讜讞讗 讜诪讬讟专讗 讛讬讬谞讜 讘注诇讬 讚讘专讬诐 讛谞"诇 讜拽诇拽诇讜 讜驻讙诇讜 拽专讘谞讜 讜诇讗 谞转拽讘诇:


谞讙专讗 讛讜讗 讚讻转讬讘 讛诪拽专讛 讘诪讬诐 注诇讬讜转讬讜. 讘注专讜讱 驻讬' 诪住转讬专讜转讗 注抓 砖讻讜专讻讬诐 注诇讬讜 讞讜讟讬 驻砖转谉 讛谞讟讜讜讬诐 诇讗专讬讙讛 讜谞"诇 诪砖讜"讛 谞拽讬讟 诪爪讜专注 讘讬讚讬' 讻讬 讛讜讗 讛驻专讬讚 讘讬谉 讛讚讘拽讬诐 讘诇讛"专 讜转讬拽讜谞讜 诇讞讘专 谞驻专讚讬诐 讜诇注砖讜转 砖诇讜诐 讜讛讬讬谞讜 讟讜讜讬 讛驻砖转谉 讜讗专讬讙转讜 讻讬 讛驻砖转谉 讙讚诇 讘讚 讘讘讚 讜注"讬 讛讟讜讜讬' 讜讗专讬讙讛 诪转讞讘专讬诐 讛谞驻专讚讬诐. 讜讛谞讛 讻讬谞讛 讛驻住讜拽 讜转讬讗专 讛拽讘"讛 讛诪拽专讛 讘诪讬诐 注诇讬讜转讬讜 讘诇砖讜谉 诪拽专讛 讜谞讙专讗 讻讬 诪注砖讛 谞讙专 诇讘谞讜转 讘转讬诐 讛诪驻专讬讚 讘讬谉 讘谞讬 讻诇 讛注讜诇诐 诇讘谞讬 讛讘讬转 讜讛讜讗 诪讞讘专 讘谞讬 讛讘讬转 讝注"讝 讜讛讜讛 诪驻专讬讚 注"诪 诇讞讘专 讜讻谉 讛拽讘"讛 讛讘讚讬诇 讘讬谉 诪讬诐 诇诪讬诐 讜讛注诇讛 诪讬诐 诇诪注诇讛 诇注砖讜转 砖诇讜诐 讘诪专讜诪讬讜 讘讬谉 讗砖 讜诪讬诐 讛讬讗 专拽讬注 讘转讜讱 讛诪讬诐 讛诪讘讚讬诇 讘讬谉 诪讬诐 诇诪讬诐 讜专拽讬注 砖诪讬诐 讘诇讜诇 诪讗砖 讜诪讬诐 讜讛"诇 讙"讻 诪驻专讬讚 注"诪 诇讞讘专 讜注"讻 诪注砖讬讜 讘讝讛 讻谞讙专讗 注"讻 讗诪专 讛诪拽专讛 讘诪讬诐 注诇讬讜转讬讜. 讜谞"诇 讚讘转 拽讬住专 讚讘注讬转 诇诪注讘讚 诇讛 讗住转专讬转讗 注"讚 讛谞"诇 讚讗诪专讬谞谉 讘讘"专 讚砖讗讬诇 诪讟专讜谞讬转讗 诇专"讬 讘专 讞谞谞讬' 诇砖砖讛 讬诪讬诐 讘专讗 讛拽讘"讛 注讜诇诪讜 诪讗讬 注讘讬讚 讛砖转讗 讗"诇 诪讝讜讜讙 讝讜讜讙讬谉 讗"诇 诪讟专讜谞讬转讗 讙诐 讛讬讗 讬讻讜诇讛 诇注砖讜转 讻谉 讜讝讬讜讜讙讛 砖驻讞转讛 注诐 注讘讚讛 讜讛讬' 讝讜讜讙 砖讗讬谞讜 讛讙讜谉 讜驻爪注讜 讗转 诪讜讞诐 讝讛 讗转 讝讛. 注"砖 讜讛讻讜讜谞讛 讻讬 讛拽讘"讛 诪砖讙讬讞 讛砖讙讞讛 谞驻诇讗讛 诇讝讜讜讙讬诐 讛讙讜谞讬诐 讝诇"讝 讜诪驻专讬讚 讗砖讛 诪讘讬转 讗诪讛 讜讗讬砖 诪诪砖驻讞转讜 讜讘讬转 讗讘讬讜 讜诪驻专讬讚诐 诪注讬拽专讬 转讜诇讚讜转诐 讜诪讞讘专诐 讝注"讝 讜讛讬' 诇讘砖专 讗' 讻讚讻转讬讘 注"讻 讬注讝讜讘 讗转 讗讘讬讜 讜讗转 讗诪讜 讜讛讜讗 讛砖讙讞讛 谞驻诇讗讛 诇讞讘专 谞驻专讚讬诐 讜注讚"讝 讘拽砖讛 讛讗讬 讘转 拽讬住专 诇讬注讘讚 诪住转讜专讬转讗 砖讬讛讬' 讻讞 讜讛砖讻诇讛 诇讞讘专 谞驻专讚讬诐 讘讝讬讜讜讙讬诐 讻诪讜 讛讬"转 讜讬注谉 讻讬 讻讘讜讚讜 诇讗讞专 诇讗 讬转谉 讜转讛诇转讜 诇注讜讘讚讬 注讻讜"诐 注"讻 注讘讬讚 诇讛 注讻"驻 诪讬住转讜专讬转讗 讘砖讜拽讬 讚专讜诪讗讬:


砖讜专 砖讛拽专讬讘 讗讚讛"专 拽专谉 讗' 讛讬' 诇讜 讘诪爪讞讜. 讻讬 拽讜讚诐 讛讞讟讗 诇讗 讛讬' 讚注转 讟讜讘 讜专注 讻讬 讻讜诇讜 讟讜讘 讜讬爪专 诇讘 讛讗讚诐 诪谞注讜专讬讜 讟讜讘 注"讻 拽专谉 讗' 拽专谉 注讜专 驻谞讬讜 讜诇讗 砖转讬诐 讻讬 讻讜诇讜 讟讜讘 讜拽讜讚诪转 诇驻专住讜转讬讜 驻讬' 砖讛讬' 诪讬讚 讘砖诇讬诪讜转讜 讜诇讗 诇讗讟 诇讗讟 诪讚专讙讜转 诪讚专讙讜转 砖讛讬讗 专诪讝 诇驻专住讛 讜驻住讬注讛 诇讗 讛讬' 讻谉 讗诇讗 拽专谞讜 拽讚诪讜 诇驻专住讜转讬讜. 讗讱 讗讞专 讛讞讟讗 注抓 讛讚注转 讟讜讘 讜专注 讬砖 讻讗谉 讘' 拽专谞讬讬诐 讗' 诪讬诪讬谉 诇讝讻讜转 讜讗' 诪砖诪讗诇 诇讞讜讘讛 讜驻专住讜转讬讜 拽讜讚诐 诇注诇讜转 诪诪讚专讙讛 诇诪讚专讙讛 注讚 砖讬注诇讛 讜讬讙讬注 讜讛诇讜讗讬.


讘爪讚拽 讻诇 讗诪专讬 驻讬 "爪讚拽" 专"转 "爪讘讬讜谞谉 "讚注转谉 "拽讜诪转谉:


驻住讜拽 讝讛 砖专 讛注讜诇诐 讗诪专讜 驻讬' 转讜住' 砖专 讛注讜诇诐 讛讬讬谞讜 讞谞讜讱 砖谞讛驻讱 诪讘砖专 诇讗砖 诪注转讛 讘讗 讜专讗讛 讙讚讜诇 谞砖诪转 讛爪讚讬拽 诪诪诇讗讻讬 讛砖专转 讻讬 讘讚讜专 讛讛讜讗 讚讜专 讛诪讘讜诇 讛砖诇讬讱 讛拽讘"讛 讘' 诪诇讗讻讬诐 砖诪讞讝讗讬 讜注讝讬讗诇 讜讛讙砖讬诪诐 讘诪诇讘讜砖 讙砖诪讬诐 讛诐 讛谞驻讬诇讬诐 讗砖专 讛讬讜 讘讗专抓 讛诐 讛专讬注讜 诪讻诇 讗砖专 诇驻谞讬讛诐 讜讛砖讞讬转讜 讛讗专抓 讜讛讘讬讗讜 诪讘讜诇 诇注讜诇诐 讜诇注讜诪转 讝讛 讘讗讜转讜 讛讚讜专 讘注爪诪讜 讛注诇讛 谞砖诪转 爪讚讬拽 讞谞讜讱 诪诪讟讛 诇诪注诇讛 讜谞注砖讛 诪诪谞讜 诪讟讟专讜 砖专 讛注讜诇诐 砖讜诇讟 注诇 讻诇 诪诇讗讻讬 诪注诇讛. 讜讗讜诪专讜 讬讛讬 讻讘讜讚 讛' 诇注讜诇诐 讬砖诪讞 讛' 讘诪注砖讬讜. 讻诇驻讬 砖讘讚讜专 讛诪讘讜诇 注"讬 讝谞讜转 讜转注专讜讘讜转 讛诪讬谞讬诐 谞转注爪讘 讻讘讬讻讜诇 讗诇 诇讘讜 注"讻 讗诪专 砖专 讛注讜诇诐 讘砖注转 讘专讬讗讛 讛诇讜讗讬 砖讬讛讬' 讻讘讜讚 讛' 诇注讜诇诐 砖讬讛讬讜 谞讝讛专讬诐 诪转注专讜讘转 讻诪讜 讛讚砖讗讬诐 讗讝 讬砖诪讞 讛' 讘诪注砖讬讜. 讜诇讗 讬转注爪讘 讗诇 诇讘讜:


讛讘讬讗讜 注诇讬 讻驻专讛 注诇 砖诪注讟转讬 讛讬专讞 驻讬' 讻讬 讛拽讘"讛 驻讬讬住 讛诇讘谞讛 砖诇注"诇 讘注讜诇诐 讛转讬拽讜谉 转转诪诇讗 驻讙讬诪转 讛诇讘谞讛 讜讬讛讬讜 讗讜专 讛诇讘谞讛 讻讗讜专 讛讞诪讛 讜讘讝讛 谞转驻讬讬住讛 讛诇讘谞讛 讗讱 转诇讛 讛讚讘专 讘转讬拽讜谉 诪注砖讬谞讜 讗讝 讬讛讬讜 讛转讬拽讜谉 讗讱 讘注讜"讛 讗谞讜 诪讗专讬讻讬谉 讛讙诇讜转 讘拽诇拽讜诇 诪注砖讬谞讜 讜讛诇讘谞讛 诪转专注诪转 注诇 讛砖讬"转 砖诇讗 诪讬讛专 驻讬讜住讛 讜谞诪爪讗 讗谞讜 讙讜专诪讬诐 砖讬砖 讛转专注诪讜转 注诇 讛拽讘"讛 注"讻 讘专"讞 讝诪谉 讞讬讚讜砖 讛诇讘谞讛 讗谞讜 爪专讬讻讬谉 诇讛讘讬讗 拽专讘谉 注诇 谞驻砖讜转讬谞讜 注诇 砖讙专诪谞讜 砖诇讗 谞转驻讬讬住讛 讛诇讘谞讛 注讚讬讬谉:





诪专讗讬转 讛注讬谉

讘注讬 专讘讬谞讗 讛专讻讬讘 砖谞讬 讚砖讗讬诐 讝讛 注诇 讝讛 诇专讘讬 讞谞讬谞讗 讘专 驻驻讗 诪讛讜 讻讬讜谉 讚诇讗 讻转讬讘 诇诪讬谞讛讜 诇讗 诪讞讬讬讘 讜讻讜'. 诪讚拽讗诪专 讘诇砖讜谉 诇讗 诪讞讬讬讘 诪讜讻讞 讚讘注讬讬转讜 讛讬讗 诇注谞讬谉 诪诇拽讜转 讗讘诇 讗讬住讜专讗 讜讚讗讬 讗讬讻讗 注诇 讚专讱 砖讻转讘 讛专讘 驻专讬 讞讚砖 讬"讚 住讬诪谉 注"讟 住"拽 讜' 讚讗注"讙 讚讗讬谉 诪讝讛讬专讬谉 诪谉 讛讚讬谉 讛讬讬谞讜 诇讜诪专 讚诪讚讬谉 拽"讜 诇讗 诪诇拽讬谞谉 讗讘诇 诇注讘讜专 注诇 诇讗讜 诪讬讬转讬谞谉 诪谉 讛讚讬谉. 讜讗"讻 讛讻讗 讗住转驻拽 诇讬讛 讗讬 诇拽讬 讚讻讬讜谉 讚讗住讻讬诐 注诇 讬讚讬讬讛讜 讻诪讗谉 讚讻转讬讘讗 讚诪讬. 讜讻驻"讝 讬砖 诇讛专讙讬砖 注诇 专砖"讬 讝"诇 砖讻转讘 讜讝"诇 诇专讞讘"驻 讚讗诪专 诪讚注转诐 讬爪讗讜 讚砖讗讬诐 诇诪讬谞讬讛诐 讜诇讗 谞爪讟讜讜 注诇 讻讱 诪讛讜 诇讛专讻讬讘 讝讛 讘讝讛 注讻"诇 诪砖诪注 讚讛讘注讬讗 讛讬讗 讗讬 砖专讬 诇讻转讞讬诇讛 诇讛专讻讬讘 讝讛 转讜讱 讝讛 讜讛专讬 诇砖讜谉 讛砖"住 讛讜讗 讛专讻讬讘 讜讻讜' 诪讛讜 讜讻讜' 诇讗 诪讞讬讬讘 诪讜讻讞 讚诪讗讬 讚讘注讬 讛讜讗 讗讬 诪讞讬讬讘 诪诇拽讜转 讗讘诇 诇注谞讬谉 讗讬住讜专讗 驻砖讬讟讗 诇讬讛 讚讗讬谉 注讜谞砖讬谉 诪谉 讛讚讬谉 讗诪专讜 诇注谞讜砖 讗讘诇 讗讬住讜专讗 讗讬讻讗. 讜讻谉 讬砖 诇讚拽讚拽 诇讻讗讜专讛 注诇 讛转讜住驻讜转 讘砖诪注转讬谉 讜注诇 专讘讬谞讜 砖诪砖讜谉 驻"拽 讚讻诇讗讬诐 诪砖谞讛 讝' 讚拽砖讬讗 诇讛讜 诪讗讬 讘注讬 专讘讬谞讗 讜讛讗 诪转谞讬转讬谉 讛讬讗 讗讬谉 诪讘讬讗讬谉 讬专拽 讘讬专拽 讜谞讚讞拽讜 诇转专抓 讻诪讛 转讬专讜爪讬诐 讜诪讗讬 拽"诇 讚讛讘注讬讗 讛讬讗 讗讬 诇拽讬 讗讘诇 讗讬住讜专讗 驻砖讬讟讗 诇讬讛 讚讗讬讻讗 讻讚转谞谉 讘诪转谞讬转讬谉 讜讛讻讬 讚讬讬拽 诇讜诪专 诇讗 诪讞讬讬讘 讜讛专讘 讬砖专砖 讬注拽讘 讻转讘 讘诇砖讜谞讜 诇讗 诇拽讬 讜砖拽诇讗 讜讟专讬讗 讚讬讚讬讛 注诇 讛诪诇拽讜转 注"砖. 讜诪专谉 讘讻住祝 诪砖谞讛 驻"讗 讚讻诇讗讬诐 讚讬谉 讛' 讛拽砖讛 拽讜砖讬转 讛转讜住驻讜转 讜转讬专抓 讚诪转谞讬转讬谉 讚讗住专讛 讛讬讬谞讜 诪砖讜诐 讚住讘专讗 讚诇诪讬谞讛讜 讻讬 讛讬讻讬 讚讻转讬讘 讘诪注砖讛 谞爪讟讜讜 讻谉 讗讘诇 诇专讞讘"驻 讘注讬 讝讛转"讚 讘拽爪讜专 讜诇讻讗讜专讛 拽砖讛 讚诪讗讬 讗讜诇诪讬讗 讚专讞讘"驻 讚驻诇讬讙 讗诪转谞讬转讬谉 讘讚讘专 讛讬讜爪讗 诇注谞讬谉 讛讚讬谉 讚讘讚专砖讜转 讘注诇诪讗 诇讗 讗讻驻转 讗讘诇 诪讬讚讬 讚谞驻讬拽 诇注谞讬谉 讚讬谞讗 诇讗 诪爪讬 驻诇讬讙 讜讬"诇 讚专"讞 讘专 驻驻讗 讗讬转 诇讬讛 讗讬讝讛 转谞讗 讚诪住讬讬注 诇讬讛 讜诪砖讜"讛 驻诇讬讙 讗诪转谞讬转讬谉 讜讛讻讬 讗诪专讬谞谉 讘注诇诪讗 讜讛讬讬谞讜 讚讘注讬 讗诇讬讘讗 讚专讞讘"驻 讜讚讜拽:





驻转讞 注讬谞讬诐

讘注讬 专讘讬谞讗 讛专讻讬讘 砖谞讬 讚砖讗讬诐 诪讛讜 讜讻讜' 讗讜"讚 讻讬讜谉 讚讗住讻讬诐 注诇 讬讚讬讬讛讜 讻诪讗谉 讚讻转讬讘讗 讚诪讬 转讬拽"讜. 讛拽砖讛 讛专讘 讬砖专砖 讬注拽讘 诪砖诐 讛专讘 诪讛专"砖 讗诇讬诪讗谉 讚诪讗讬 诪讬讘注讬讗 诇讬讛 讜讛讗 讗诪专讬谞谉 驻专拽 讛谞讞谞拽讬谉 注诇 讛诪转谞讘讗 诪讛 砖诇讗 谞讗诪专 诇讜 讻讙讜谉 讞谞谞讬讗 讜讛拽砖讛 讛讗讬 诇讞讘讬专讜 谞诪讬 诇讗 谞讗诪谉 讜转讬专抓 讻讬讜谉 讚讗转讬讛讬讘 拽"讜 诇诪讚专砖 讻诪讗谉 讚讻转讬讘讗 讚诪讬 讜诇驻"讝 讛"谞 讗转讬讛讬讘 拽"讜 诇诪讚专砖 讜诇诪讛 诇讗 讬诇拽讛 讜讻转讘 注诇讬讜 讛专讘 讜讝"诇 讜诇讬转讗 讚讗讬谉 注讜谞砖讬谉 诪谉 讛讚讬谉 讜砖讗谞讬 讛转诐 讚讘诇讗"讛 讛讗讬 谞讘讬讗 砖拽专 讚讛转谞讘讗 诪讛 砖诇讗 砖诪注 讜讞讬讬讘 诪砖讜诐 谞讘讬讗 砖拽专 讜诇讗 砖讬讬讱 诇讜诪专 讗讬谉 注讜谞砖讬谉 诪谉 讛讚讬谉 诪砖讗"讻 诪住驻"诇 讗讬 讻诪讗谉 讚讻转讬讘讗 讚诪讬 讻讬讜谉 讚讗住讻讬诐 注诇 讬讚讬讬讛讜 讗讜 诇讗 注讻"诇 讛专讘 诪讜驻转 讛讚讜专 讘讬砖专砖 讬注拽讘:
讜讻砖讗谞讬 诇注爪诪讬 讗驻砖专 诇驻讬 拽讬爪讜专讬 讚拽讜砖讬转 讛专讘 诪专 拽砖讬砖讗 诪专讘谞谉 拽砖讬砖讗讬 诪讛专"砖 讗诇讬诪讗谉 砖讛讬讛 讛专讘 砖诇 注讛"拽 讞讘专讜谉 转"讜 (讝讛 拽"住 砖谞讛 讘拽讬专讜讘) 讛讻讬 讛讜讬讗 讚讛讻讗 诪住驻"诇 讻讬讜谉 讚讗住讻讬诐 讻诪讗谉 讚讻转讬讘讗 讜注诇 讝讛 讛拽砖讛 讛专讘 讚诪讛转诐 砖诪注讬谞谉 讚拽"讜 诇讞讜讚 讻诪讗谉 讚讻转讬讘讗 讚诪讬 讗诇讗 讚讘拽"讜 讗祝 讚讻诪讗谉 讚讻转讬讘讗 讻诇诇讗 讛讜讗 讗讬谉 注讜谞砖讬谉 诪谉 讛讚讬谉. 讜讗"讻 讛讻讗 讚诪诇讘讚 讛拽"讜 讗讬讻讗 讛住讻诪转 讛' 讬诇拽讛 讚讘拽"讜 诇讘讚 讻诪讗谉 讚讻转讬讘讗 讜诪砖讜诐 讗讬谉 注讜谞砖讬谉 讛讗 讗住讻讬诐. 讜讘砖诇诪讗 讗讬 诇讗讜 讛讛讬讗 讚讛谞讞谞拽讬谉 讛讜讛 讗诪讬谞讗 讚拽"讜 讜讛住讻诪转 讛' 讬砖 诇讛住转驻拽 讜诇讜诪专 讚诇讗讜 讻诪讗谉 讚讻转讬讘讗. 讗讘诇 讛砖转讗 讚诪讛讛讬讗 讚讛谞讞谞拽讬谉 讬讚注讬谞谉 讚拽"讜 诇讞讜讚 讻诪讗谉 讚讻转讬讘讗 讗"讻 讛"谞 讘拽"讜 讻诪讗谉 讚讻转讬讘讗 讜讗注"讙 讚讗讬谉 注讜谞砖讬谉 诪谉 讛讚讬谉 讗讛谞讬讗 讛住讻诪转 讛' 讚诇讬诇拽讬 讝讛 讗驻砖专 诇驻专砖 砖讛讜讗 讻讜谞转 拽讜砖讬转 讛专讘 诪讛专"砖 讛谞讝讻专 讗砖专 讘讬砖专讗诇 讙讚讜诇 砖诪讜:
讜诪"砖 讛专讘 讬砖专砖 讬注拽讘 讚讛转诐 讘诇讗讜 讛讻讬 讛讜讬 谞讘讬讗 讛砖拽专 讜讻讜'. 讬砖 诇讛注讬专 讚讛砖"住 诪讞讬讬讘讜 诪砖讜诐 诪转谞讘讗 诪讛 砖诇讗 谞讗诪专 诇讜 讜注诇讛 拽讗讬. 讗诪谞诐 诇拽"诪 诪讛讗 讚讗讬谉 注讜谞砖讬谉 诪谉 讛讚讬谉 讞讚讗 讚讞诇讜拽转 诪转谞讘讗 诪讛 砖诇讗 谞讗诪专 诇讜 诪砖讻讞转 诇讛 讚爪讬讜讛 诇谞讘讬讗 讗讞专 讜讛讜讗 讬讚注 讗讜 砖诪注 讜诪转谞讘讗 讻讛 讗诪专 讛' 讻诪"砖 讗砖专 诇讗 爪讜讬转讬讜 讛讗 诇讗讞专 爪讜讬转讬. 讗诇讗 讚讛砖"住 专爪讛 诇诇诪讚谞讜 讚讙诐 讞谞谞讬讗 讛讜讬 讘住讜讙 诪转谞讘讗 诪讛 砖诇讗 谞讗诪专 诇讜 讻讬讜谉 讚讗转讬讛讬讘 拽"讜 诇诪讚专砖 讜讗讛"谞 讚讗诐 讛讬讜 住谞讛讚专讬谉 砖专讜爪讬谉 诇讛诪讬转 讞谞谞讬讗 诇讗 讬讜诪转 讚讗讬谉 注讜谞砖讬谉 诪谉 讛讚讬谉 讗诇讗 讚讛砖"住 讞讬讚讜砖讗 讗砖诪讜注讬谞谉 讚讙诐 讝讛 讛讜讬 诪转谞讘讗 诪讛 砖诇讗 谞讗诪专 诇讜 诇注谞讬谉 讗讬住讜专讗 诇讗 诇诪讬转讛. 讗"谞 讚讛讻讗 诇讗 讗诪专讬谞谉 讗讬谉 注讜谞砖讬谉 诪谉 讛讚讬谉 讚注讜谞砖 诪转谞讘讗 诪讛 砖诇讗 谞讗诪专 诇讜 诪驻讜专砖 讘拽专讗 讗砖专 诇讗 爪讬讜讬转讬讜. 专拽 讝讛讜 讘诪爪讬讗讜转 讝讛 讚诪拽"讜 讗诪专讬谞谉 讻讗诇讜 讬砖 谞讘讜讗讛 诇讗讞专 讗讘诇 讛注讜谞砖 砖诇讜 讗讬谞讜 诪谉 讛讚讬谉 讚注讜谞砖讜 讛专讬 诪驻讜专砖 诪讛讻转讜讘 讗砖专 诇讗 爪讜讬转讬讜:
讜讗讜诇诐 讛讚讘专 拽砖讛 注诇 砖谞讬 诪讗讜专讜转 讛讙讚讜诇讬诐 讚讻转讘讜 讚讛转诐 讘讛谞讞谞拽讬谉 讗诪专讜 讻诪讗谉 讚讻转讬讘讗 讚诪讬 讛专讬 砖诐 诇讗 讗诪专讜 讻谉 讗诇讗 讛讻讬 讗诪专讬谞谉 讛转诐 讻讬讜谉 讚讗转讬讛讬讘 拽"讜 诇诪讚专砖 讻诪讗谉 讚讗转诪专 诇讬讛 讚诪讬. 讜讛讜讗 诪讜讻专讞 讚讝讛讜 转讬专讜抓 诇诪讛 砖讛拽砖讛 讛讗 诇讞讘讬专讜 诇讗 谞讗诪专 讜诪砖谞讬 讻讬讜谉 讜讻讜' 讻诪讗谉 讚讗转诪专 诇讬讛 讚诪讬. 讜诪讗讬 拽讜砖讬讗 讚讛讻讗 诪住驻"诇 讗讬 讻诪讗谉 讚讻转讬讘讗 讚讜讚讗讬 拽"讜 诇讗讜 讻诪讗谉 讚讻转讬讘讗 讚讗讬谉 注讜谞砖讬谉 诪谉 讛讚讬谉 讜诪住驻拽讗 诇讬讛 讗讬 讛讗讬 讚讗住讻讬诐 讻诪讗谉 讚讻转讬讘讗. 讜讗诐 谞讗诪专 讚讛专讘 诪讛专讞"讗 讗讙讘 专讬讛讟讗 讛讘讬讗 讛诇砖讜谉 讻诪讗谉 讚讻转讬讘讗 讜拽讜砖讬转 讛专讘 诪讛专"砖 讛讬讗 诪诪讗讬 讚讗诪专讜 讻诪讗谉 讚讗转诪专 讜诪拽砖讛 讚讛讻讗 谞诪讬 谞讬诪讗 讻诪讗谉 讚讻转讬讘讗 诇拽"诪 讚讻诪讗谉 讚讗转诪专 讗诪专讬谞谉 讻诪讗谉 讚讻转讬讘讗 诇讗 讗诪专讬谞谉 讜讚讜拽 讛讟讘:

